text:
Abaturage bo mu kagari ka Rungu, umurenge wa Gataraga mu karere ka Musanze , barasaba inzego zibishinzwe ko zabakorera ubuvugi nabo bakabona amazi meza , bakareka kujya bavoma ibiziba byo mu ishyamba ry’ibirunga , cyane ko bibangamira n’ibinyabuzima biri muri iri shyamba.
Abaturage bo mu kagari ka Rungu, umurenge wa Gataraga mu karere ka Musanze , barasaba inzego zibishinzwe ko zabakorera ubuvugi nabo bakabona amazi meza , bakareka kujya bavoma ibiziba byo mu ishyamba ry’ibirunga , cyane ko bibangamira n’ibinyabuzima biri muri iri shyamba.
By MuhAlly | Views : 15540 | Kuya 03-22-2016 18:31
Nubwo isoko nini ya Mutobo ariyo itanga amazi hirya no hino mu turere twa Musanze na Burera , Gataraga ni umwe mu mirenge ya Musanze uherereyemo iyi soko ya Mutobo.
Ibi ntibyabujije abaturage b’ akagari ka Rungu , by’umwihariko abo mu mudugudu wa Rungu muri uyu murenge kubura amazi , ubu bakaba babona amazi mu buryo bugoranye.
Aba baturage bavuga ko iyo bakeneye amazi meza bakora urugendo rurerure , bajya gushakira amazi mu karere ka Nyabihu cyangwa se bakagana mu ishyamba ry’ibirunga gushakirayo amazi y’ibirohwa , gusa nabyo ngo bibateye impungenge kuko bashobora no guhurirayo n’inyamaswa zikabagirira nabi.
Aha barasaba ko bagezwaho amazi meza nk’abandi,
Ntezimana na bagenzi be bati: “ubuse ko bazanye amatiyo amazi yaheze he?muri Musanze nta rugo rudafite amazi meza,ubwo se twebwe turazira iki abo mu kagali ka Rungu ?
Umuyobozi w’akarere ka Musanze Musabyimana Jean Claude yavuze ko kubera imiterere y’aka karere isaba kubanza gukora inyigo yimbitse kugirango aba baturage ba Rungu babone amazi meza
Uyu muyobozi w’akarere yakomeje asaba abaturage gukoresha uburyo busanzwe bwo gufata amazi y’imvura ava ku mazu mu gihe batarabona ayo bifuza dore ko mu mwaka utaha umushinga ushobora kuba watunganye.
Akagari ka Rungu ni kamwe mu tugari tw’ umurenge wa Gataraga dukora ku ishyamba ry’ibirunga.
Nk’uko byatangajwe n’uyu muyobozi w’akarere ka Musanze , aho amazi ari ubungubu kugera ku mukandara w’ishyamba hari ibilometero hagati ya 5 na 6 , bityo akaba ariyo mpamvu hakiri gukorerwa inyigo yihariye ngo aba baturage nabo babone amazi meza.


c: text/html

text:
Umwami Kigeli V Ndahindurwa yatanze (kwitaba Imana) tariki ya 16 Ukwakira 2016. Kuva icyo gihe, bamwe mu bo mu muryango we bavugaga ko yatabarizwa hanze y’u Rwanda kubera impamvu ebyiri. Iya mbere, ni uko bavugaga ko mu migenzo ari na ko byagendaga ku mwami uguye hanze y’igihugu. Kera muri iyo migenzo, ngo iyo yabaga yaguye hanze birindaga kumutabariza mu Rwanda kuko ngo byashoboraga gukurura amakuba. Ndetse ibi, mushiki w’umwami Spéciose Mukabayojo yabikomojeho nk’uko muri bubisange ku mpera y’iyi nyandiko. Icya kabiri bavuga ni uko umwami yari yaranze gutaha ngo kuko yabonaga ibihe bitameze neza ku buryo yagira umutekano atahutse (mu mpera z’iyi nyandiko, na ho murahasanga icyo umwami yari yaravuze ku mutekano we aramutse atashye).
Mu muryango w’umwami hari abasangaga ari byiza ko umugogo w’umwami watabarizwa mu Rwanda, ngo kuko yahisemo gukomeza kuba umunyarwanda, akaba atarigeze asaba ubwenegihugu bw’amahanga. Ikindi ngo biri mu rwego rwo kumuha icyubahiro no kwirinda ko gutabarizwa mu mahanga byakwitwa kugwa ku gasi.
Abanyarwanda bategereje kumenya niba imihango yo kumutabariza izaba mu rwego rw’igihugu, ikitabirwa n’abategetsi bakuru, n’imbaga y’abanyarwanda cyangwa niba bizakorwa gusa mu rwego rw’umuryango. Inkuru nimenyekana tuzayibagezaho.
Icyo Spéciose Mukabayojo mushiki w’umwami yari yaravuze ku itabarizwa rye:
Hano munsi, Kigeli V Ndahindurwa yari yasobanuye igituma adataha:

robotstxt: allowed

filter: keep


text:
“Uruhare rwa buri wese rurakenewe mu gukomeza guteza imbere igihuguâ€-Murayire
Kimwe n’ahandi mu Rwanda mu karere ka Kirehe bizihije umunsi wo kwibohora, bawizihiriza mumidugudu yose igize akarere, ku rwego rw’akarere uyu munsi ukaba wizihirijwe mu mudugudu wa Masizi mu kagari ka KIbirizi ho mu murenge wa Nasho ukaba wari witabiriwe n’abayobozi batandukanye.
Depite Mujawamariya Berthe wari umushyitsi mukuru yibukije abari muri uyu munsi mukuru ko uyu munsi ari uwo kwibuka ukuzanzamuka kw’Afurika, abatuye afurika bava ibuzimu bajya ibuntu bigobotora ingoma y’igitugu akaba yakomeje ababwira ko ari umunsi mukuru wo kwibuka amateka yaranze igihugu bityo abasaba gukomeza gushimira ingabo z’igihugu kuko arizo zabigizemo uruhare rukomeye.
Mujawamariya yakomeje abibutsa ko n’ubu ingabo z’igihugu ziba ziharanira iterambere ry’igihugu ariko ko ibi byose bitagerwaho nta bufatanye haba ku baturage n’ubuyobozi muri rusange akaba yabasabye gukomeze ubufatanye mu byo bakora byose bya buri munsi, yanabasabye gukomeza kwishimira byinshi byagezweho bakomeza kubibumbatira.
Murayire Protais, umuyobozi w’Akarere ka Kirehe yavuze ko umutekano ariwo wa mbere utuma byose bigerwaho akaba yasabye abaturage gukomeza kubumbatira umutekano abibutsa ko byose byagezweho kubera ubuyobozi bwiza bwagiyeho nyuma y’ubuyobozi bubi bwariho mbere ya genocide yakorewe abatutsi, akaba yarangije avuga ko uruhare rwa buri wese rukenewe mu gukomeza kwibohora, aho yabasabye gukomeza kwigira mu rwego rwo guharanira agaciro k’u Rwanda.
Twagirayezu Fortunate, umuturage utuye mu kagari ka Rubirizi ho mu murenge wa Nasho yatanze ubuhamwa bw’aho yavuye n’aho ageze avuga ko kuri ubu ari umuhinzi ntangarugero akora ibintu bitandukanye mu gihe mbere ntabyo yakoraga akaba avuga ko uretse umutekano abaturage bafite hiyongeraho n’iterambere bigishijwe bakaba bashima ubuyobozi bw’Urawanda.
Uyu munsi mukuru wo kwibohoraa wari witabiriwe n’abayobozi batandukanye barimo Perezida wa Nyjanama y’Akarere ka Kirehe Rwagasana Erneste, Abadepite Mujawamariya Berthe,Musemakweri Jean Baptiste, ingabo na polisi bikorera mu karere ka Kirehe, uyu munsi mukuru ukaba warangijwe n’ubusabane.


text:
Kuwa 28 Ugushyingo 1981, nibwo mu ishuri ryisumbuye ry’abakobwa ry’i Kibeho habereye ibintu bidasanzwe, mu masaha ya nyuma ya saa sita abana barangije gufungura, ariko bakiri hamwe mu cyumba cy’amafunguro.
Mu butumwa bunyuranye yabahaye, yasabye ko yakubakirwa Kiliziya yitwa ‘Iyegeranya ry’abatatanye’, ari nayo izubakwa i Kibeho n’Abanyamerika mu minsi ya vuba.
Mu kiganiro IGIHE yagiranye na Mukamazimpaka, yamaganye uburyo bivugwa ko abo Banyamerika bazubaka iyo Kiliziya kuko butagendera ku butumwa bw’amabonekerwa. Yavuze ko barimo gukora ibintu byabo ubona byitaye ku iterambere gusa ariko binyuranyije n’ibyo Bikira Mariya yasabye.
Yagize ati “Ubutumwa buteganya kubaka ariko hadashenywe ibyubatswe, naho bo ni ugukuraho byose amateka yose bakayasibanganya. Ubona ntacyo bitayeho ku mateka, mbese twabifata nk’ubuhakanyi.”
Mukamazimpaka akomeza avuga ko mu mugambi w’abo Banyamerika bashaka kubanza gusenya amateka agendana n’amabonekerwa arimo ahaberaga amabonekerwa, inzu abanyeshuri bararagamo n’indi chapele y’ububabare yubatswe isabwe na Bikira Mariya, bakubaka ibishyashya.
Ati “Ibyo byose bo bumva basenya bakubaka ibishyashya byabo, njye numva binyuranye n’ubutumwa bw’umubyeyi. Barabivuga ariko ntabwo mbishyigikiye ndizera ko na Kiliziya izabafasha gusobanukirwa.”
Bivugwa ko iyo Kiliziya nini izaba igizwe n’ibice bitatu, harimo icya mbere kizitwa mu igororwa ry’ibyagoramye’, icya kabiri mu iyegeranya ry’abatatanye, icya gatatu mu isenderezwa ry’ibyishimo. Gusa Mukamazimpaka arabihakana akavuga ko itagizwe n’ibyo bice, ahubwo ababikoze bakurikije ibyo basomye bakabyisobanurira uko babyumva.
Mukamazimpaka yamaze gusaba Kiliziya Gatolika ko babyitondera kandi bakabikurikiranira hafi kuko ‘iyo umuntu abirebye abona abo bantu bashaka kubikora bafite gahunda zabo kandi mbi’. Avuga ko bakubaka ariko mu buryo budasibanganya amateka, ntibunahubanganye ukwemera kw’abakirisitu.
Perezida w’inama y’Abepiskopi mu Rwanda, akaba n’Umushumba wa Diyosezi ya Butare, Musenyeri Philippe Rukamba, yabwiye IGIHE ko iby’iyi Kiliziya bitaragera ku rwego rw’inama y’Abepiskopi ngo babiganireho.
Yagize ati “Musenyeri wa Gikongoro ni we ubikora kuko biri iwe kandi ntibiragera ahantu twari twabiganiraho nk’Abasenyeri.”
Twagerageje kuvugana na Musenyeri wa Diyosezi ya Gikongoro, Hakizimana Célestin, ari yo irimo ubutaka butagatifu bwa Kibeho, telefoni ye ngendanwa ntiyakunda. Gusa Mukamazimpaka yavuze ko yamusabye gufasha bariya Banyamerika kubyitondamo, hakaba hanashakwa ikindi kibanza mu butaka butagatifu cyubakwamo iyi Kiliziya kandi bakubahiriza ubutumwa bw’umubyeyi.
Icyo wamenya kuri Mukamazimpaka
Nathalie Mukamazimpaka ubwo yabonekerwaga na Bikira Mariya, yaramuhamagaye agira ati “Nataliya mwana wanjye!” ati “Nimusenge, nimusenge cyane kuko isi ari mbi. Mukunde cyane ibyo mu ijuru kurusha ibyo mu nsi, kuko biyoyoka vuba cyane. Mu buzima bwawe, uzagomba guhangana n’imibabaro myinshi kandi ikomeye.”
“Nimukanguke kandi muve hasi. Mwitonde. Mugomba guha umwanya uhagije isengesho. Murasabwa kandi kugarukira imigenzo myiza y’urukundo, kwitanga no kwiyoroshya. Nimugarukire Imana, yo soko y’amazi y’ubuzima.”
Ayo magambo Nathalie yayafashe nk’ubutumwa bukomeye ahawe, nubwo yari umwana ukunda gusenga no kwiyambaza Bikira Mariya, noneho arushaho.
Mukamazimpaka, Mumureke Alphonsine umubikira uba mu Butaliyani na Mariya Claire Mukangango, wishwe muri Jenoside yakorewe abatutsi yarashatse umugabo, batangiye kubonekerwa kuwa 28 Ugushyingo 1981 kugeza 28 Ugushyingo 1989.


text:
Uko ibinyejana bigenda bitaha ibindi bitangira ni ko ubuzima bugenda buhinduka kandi warangaraho gato ugasanga amahirwe yawe agutambutseho,hari ni mvugo bavuga ngo “igihe cyahise ntikigaruka”.Kugirango abantu bagendane n’igihe badatakaje umwanya na muto,bibasaba gukora cyane aribyo bifatwa nk’intandaro y’umunaniro no kumva umuntu ari wenyine ntabuhungiro yabona.
Ariko bibiliya itubwira ko Imana ariyo buhungiro bwacu n’imbaraga zacu, Ni umufasha utabura kuboneka mu byago no mu makuba kandi Ni cyo gituma tutazatinya naho isi yahinduka, Naho imisozi yakurwa ahayo ikajya imuhengeri,Zaburi 46:2-3,Imana yamaze gutegura ubuhungiro bwawe igihe ubona ugowe n’ibihe urimo.Ni yo buhungiro butanyeganyezwa kandi ni yo mbaraga zawe ntukwiye kugira ubwoba.
Bijya bibaho ko wisanga uri wenyine kandi nyamara ukeneye ushobora kugera kubyo wifuza ariko biragoye ko ugira umuntu ushobora kuguha byose cyangwa ngo agere kubyiyumvo byawe ariko Imana ni yo ukwiye gushaka kuko ni yo mwungeri wawe ukumenyera ibyo ukeneye byose. “Uwiteka ni we mwungeri wanjye sinzakena,”Zaburi 23:1.
Nubwo ubuzima bugutegeka gukora cyane ariko birakwiye ko wajya ufata igihe ukaruhuka kuko n’Imana ubwo yarangizaga kurema yararuhutse ndetse bibiriya igaragaza ko mu minsi yawe yo gukora ukwiye kugira umunsi wo kuruhukaho…Kuva 34:21,impamvu abantu bagira umunaniro ukabije nuko baba bivunishije cyane kandi bakihutira kugukora byinshi akenshi biba byarenze n’ubushobozi bwabo,ni yo mpamvu kuruhuka ari iby’ingenzi mu buzima.
Mu kuruhura mu mutwe ukeneye gutekereza ibintu wumva byakunezeza nk’indirimbo zituje zifite ubutumwa bwa hembura ubuzima bwawe,kujya ahantu hari ibintu nyaburanga karemano ndetse n’ibindi wumva bya kunezeza bidatandukanye n’ugushaka kw’Imana.
Ntugatinye kuko ubona uri guca mu bihe bigoye ahubwo abe aribwo uzajya ugwiza imbaraga kuko umwanditsi wa zaburi 23 umurongo wa 4 yagize ati” Naho nanyura mu gikombe cy’igicucu cy’urupfu, Sinzatinya ikibi cyose kuko ndi kumwe nawe, Inshyimbo yawe n’inkoni yawe ni byo bimpumuriza”.none se niba koko Imana iba irikumwe nawe muri byo byose niki kigutera ubwoba? Abantu twese tunyura muri byo bibaya bikomeye ariko se ahari ubwo wari wabyuka ngo usange abari mu bihe bikomeye nk’ibyo bapfuye bose?, ntayindi mpamvu usanga ukiriho nabo bariho nuko Uwiteka Imana aba ari kumwe n’abantu be igihe cyose.
Iyo wagize ubwoba bikuyobora ku kugira umunaniro ariko iyo wagize kwizera bigufasha kuruhuka, ahari igicucu haba hari n’umucyo,kura amaso ku gicucu cy’ibiteye ubwoba urebe k’umucyo ari we Yesu Kristo.
Abantu benshi iyo bageze mu bihe bibagoye usanga bifuza kwirwanirira nyamara Imana ni yo irwanirira abayikomezaho,umwanditsi wa Zaburi ya 18:3 yagize ati” Uwiteka ni igitare cyanjye n’igihome cyanjye kinkingira n’umukiza wanjye, Ni Imana yanjye n’urutare rwanjye rukomeye, Ni we nzahungiraho, Ni we ngabo inkingira n’ihembe ry’agakiza kanjye, Ni igihome cyanjye kirekire.”mu y’andi magambo Uwiteka Imana niyo ngabo ikingira abamukunda.
Ese wari uziko iyo hari icyo Imana yatangiye muri wowe uba ugomba kureka Imana akaba ariyo igisohoza ?,ikibazo usanga abantu bahitamo kumva aribo babyirangiriza nyamara uwo atari umurimo wabo,ukwiye gutegereza iyatangiye umurimo mwiza muri wowe akaba ariyo iwurangiza utirwaniye cyangwa ngo wicire izindi nzira.Abafilipi 1:6
Ntukwiye kwihererana ibyawe,ukwiye kubibwira Imana,kubisangiza abandi kugirango udakomeza guheranwa n’ibihe waba urimo,maze ugaharanira gutera intambwe ujya mbere aho gukomeza kwita ku munaniro,ingorane n’ibindi bihe wumva bikugoye.


text:
Hari benshi mu rubyiruko n’abubatse ingo bagaragaraho ibikorwa by’ingeso mbi bakibwira ko ibyo bakora aribo babishaka nyamara ari imbaraga za satani zibakoreramo ntibabimenye . Iyi mikorere ikunze kuranga abangavu babyarira iwabo , abasore bishora mu bikorwa by’ubusinzi n’urugomo rwa hato na hato , ariko nkuko tubisanga mu buhamya bwa Murebwayire Monique ngo hari abantu batari bacye bibaho bitewe nuko batanzweho ibitambo n’imiryango yabo .
Mu buhamya burebure yahaye umunyamakuru wa ibyishimo.com Murebwayire Monique wahamagariwe gusengera abantu barwaye imyuka mibi ya satani yavuze inzira y’inzitane yanyuzemo mu buzima bwe , nuko yaje kwisanga araguza umutwe agatera ikirenge mu cya nyirakuru ubyara se wari kabuhariwe mu gukoresha imbaraga z’umwijima .
Uyu mucyecuru wabonye izuba ahagana mu myaka ya 1936 , akomoka mu cyahoze ari intara ya Cyangugu , mu karere ka Rusizi mu murenge wa Gihundwe , akagari ka Gatsiro mu mudugudu wa Rwahi . Ni mwene Munyanganzo Visenti ( Vincent ) na Kantarama Mariya ( Maria ).
Mucyecuru Monique avuga ko kubera karande zo mu miryango yiwabo yamenye ubwenge asanga yaramaze gushyingirwa imandwa z’abakurambere ( imyuka y’abapfuye bo mu miryango y’iwabo ) bikamugiraho ingaruka mu buzima bwe nk’umwali w’u Rwanda .
Mu kiganiro n’umunyamakuru wa ibyishimo.com yatangiye asubiza ku kibazo yarabajijwe cy’impamvu yamuteye kujya atanga ubuhamya ku buzima yabayemo mu myaka yashize , asubiza muri aya magambo ati :” Ubuhamya bwanjye mbutanga mfite intego yo kugaragaza ubuzima bwo kubaho muri karande n’ububata bwa satani , ubuzima bwo kuvuka narashyingiwe imyuka y’imandwa z’abakurambere bo kwa nyogokuru ubyara data , uko gushyingirwa iyo myuka kukaba kwaranteye ingaruka yo kutagira amahirwe yo kubaka urugo ahubwo nkabyarira abana babiri ( umukobwa n’umuhungu ) mu busambanyi. Sinigeze mbana n’umugabo mu rugo ngo mbe umugore nawe abe umugabo .’’
Yongeyeho ati :” Ubwo bubata navukiyemo nkabukuriramo, bukaba ari bwo bwanteye kwemera gutanga ubuhamya bwanjye. Nkurikije yuko hari abandi bantu benshi babayeho muri ubwo buzima, babitewe nuko iyo myuka ari yo isenya ingo zabo mu buryo bw’amayoberane, kuberako ko izo ngo ziba zubakiye kumigenzo n’imiziro byabo bakurambere ntibabasha kubaka ingo ngo zikomere cyangwa ntibanashake kubaka nk’abandi .’’
Murebwayire Monique iyo aganira n’abantu abaha ubuhamya bw’ibyo Imana yakoze n’ubuzima bwa karande yahozemo akunda gukoresha imirongo yo muri Bibiliya ashaka gusobanura byimbitse ibyo avuga akanatanga ingero.
Ati :” Nk’uko byanditswe mu gitabo cy’umuhanuzi Ezekiyeli 22.9-11 ngo ‘ Ababeshyera abandi bari bakurimo kugira ngo bavushe amaraso, abagutuyeho bagaburiye imandwa mu mpinga z’imisozi, kandi bagukoreramo ibiteye ishozi. Muri wowe bambura ba se bakabatera ubwambure, kandi bakoza abagore bari mu mugongo isoni. Umuntu akorana ibizira n’umugore w’umuturanyi we, kandi ndi akanduza umukazana we amusambanya. Undi wo muri wowe agakinda mushiki we basangiye se.’’
Monique ni umukristo wo mu Itorero rya Pentekote mu Rwanda ADEPR k’Umudugudu wa Rukiri ya mbere muri Paruwase ya Rukiri mu karere ka Gasabo ho mu mujyi wa Kigali .
Ubuhamya bw’ubuzima Murebwayire Monique yavukiyemo
Murebwayire Monique yavutse mu mwaka wa 1936 avukira mu muryango w’ababyeyi bombi . Yakuriye kwa nyirakuru ubyara se , akura atazi nyina . Iyo asobanura iby’icyo gihe bisa naho ari ubuzima bwe yibuka kandi bwamubabaje kuko nta ruhare yabigizemo ngo abubemo .
Ati :” Ubuzima bw’ababyeyi banjye nabumenye mu gihe nari maze gukura, kuko nkiri umwana bitanyoroheye kumenya amakuru y’ukuri ; bitewe nuko mu kuvuka kwanjye mama atigeze andera nk’umwana we yibyariye, ahubwo yanderaga nk’umuja wirirwana umwana ku manywa, ariko byagera nijoro umwana akararana na nyina. Impamvu z’ibyo byose zabaga ziturutse ku itegeko rya nyogokuru, kuko mu kurerwa na mama, ibyo yankoreraga byose yabikoraga biturutse ku itegeko rya nyogokuru. Ubwo buzima nakuriyemo bwatumye nkurira imbere ya nyogokuru ambwira ko ari we mama umbyara, ariko nareba uko angana nkasanga bitandukanye cyane n’uko yaba ariwe wambyaye. Uko kuba imbata ya nyogokuru, kwatumye ntabona amahirwe yo kuba nabona amahirwe yo kwiga ishuri na rimwe.’’ Muri ubwo buzima bw’agahinda nakuriyemo ko kuba ntazi ababyeyi banjye, igihe cyarageze nyogokuru abona ko ntishimiye ubuzima mbayemo ansaba ko tuganira ansobanurira ubuzima bw’ababyeyi banjye, ambwira ko data yapfuye ariko mama ariho.
Numvise ko data yapfuye byarambabaje cyane, mbitewe nuko igihe cyose nabazaga nyogokuru iby’ubuzima navukiyemo yahoraga ambwira ko umugabo yambyaranye nawe yapfuye ashaje ? Ibyo byanteye umubabaro mwinshi, wo kubaza nyogokuru ubuzima data yabayemo ? Nyogokuru yansobanuriye ko data yabanje gushaka umugore utari mama, kandi mu buzima bwose yabanyemo n’uwo mugore nta rubyaro bigeze bagira. Bitewe nuko uwo mugore yasamaga inda zikavamo, kugeza ubwo yakuyemo inda umunani zose. Uwo mugore data yamushatse avuye m’urundi rugo, kuko yari yaratandukanye n’umugabo we wa mbere.
Nyogokuru abonye ko ntamwuzukuru azabona kuri uwo mukazana we yahisemo gusaba urubyaro imana ze z’abakurambere abasaba ko bamufasha kubakira umuhungu we ariwe data. Abakurambere babwiye nyogokuru ko data atari we ufite ikibazo cyo kutabona urubyaro, ahubwo ikibazo cyo kutabona urubyaro kiri kumugore we, biturutse ku mandwa z’abakurambere bo mu miryango avukamo batashakaga ko yubaka urugo mu w’undi muryango, cyangwa ngo abe yawubyariramo. Kuko abakurambere be ari bo bamuteye gutandukana n’umugabo we wa mbere, kuko bari baramushyingiye imandwa zo mu miryango yabo. ”
Nyuma y’uko nyogokuru ahawe ubwo busobanuro akamenya ko data atari we ufite ikibazo cyo kutabona urubyaro, yabajije abakurambere icyo yakorera data kugira ngo abone urubyaro ? Abakurambere bamubwiye ko kugira ngo abone gihamya cy’ibyo bamubwiye, ari uko ategeka data akirukana uwo mugore we wambere babanaga, nyuma yo kumwirukana akaryamana n’umuja wabo wabakoreraga, kugira ngo amwisuzumireho amuboneho urubyaro. Nyogokuru amaze guhabwa ubwo bufasha n’abakurambere yashyize mu bikorwa ibyo bamutegetse, data aramwumvira yirukana uwo mugore we aryamana n’uwo muja w’abo.
Uwo muja yakoreye urugo rwa data biturutse kuri nyogokuru, kuko uwo muja yabanje gukorera urugo rwa nyogokuru, data amaze gushaka umugore we wa mbere nyogokuru aramubaha ngo ajye abakorera. Mbere y’uko uwo muja ajya gukorera urugo rwa nyogokuru yabanje kubaka urwe rugo. Nyuma yo kubyarana n’umugabo babanaga, yaje gutandukana na we asubira iwabo n’abana yabyaranye. Nyuma y’uko data yisuzumiye kuri uwo muja, uwo muja yasamye inda nyogokuru abibonye aravuga ati ‘ Iyi nda, nitavamo Ndutiye , izavamo Mukandutiye !’
Ayo magambo ya nyogokuru agaragaza ko arimo umugenzo wo kuba nyogokuru yaragaragaje ko nubwo data yaryamanye n’uwo muja akamutwika inda. Umwana bazabyarana azavuka ari umugirwa w’imandwa ya Ndutiye, wapfuye ari uwo mu muryango wa nyogokuru. Binyuze mu kumumurikira imandwa z’abakurambere bakaba bamwitirira iryo zina. Igihe cyarageze uwo muja abyara umwana w’umukobwa.’’
Nyuma yaho nyogokuru abonye ko data abyaranye n’uwo muja byaramunejeje cyane nk’uko abakurambere be bari bamubwiye. Kuko igihe cyose yabonaga umukazana we wa mbere asama inda zivamo, byamuteraga kwibaza ko data ari we waba afite icyibazo? Nyogokuru amaze kubona ko abonye umwuzukuru kuri data yashimiye abakurambere ko bamuvuriye umwana ari we data, akaba amenye yuko ari muzima. Nyuma yo kubashimira, Abakurambere bamutegetse ko data atandukana n’uwo muja agasubira mu buja bwo gukorera urugo rwa data.
Umwana babyaranye nyogokuru akamutandukanya na nyina akajya kumurerera iwe ngo akurire mu maboko y’abakurambere be, kugira ngo atazakurira mu mico y’ubuja bwa nyina kuko icyo bamushakagaho bari bamaze kucyibona.
Abakurambere babwiye nyogokuru ko data namara gutandukana n’uwo muja. Nyogokuru azamusabira umugeni w’umwari, kugira ngo abe atandukanye n’abagore bose data yaryamanye nabo barabyariye m’uwundi muryango. Nyuma y’ibyo data yumviye nyogokuru atandukana n’uwo muja, nyuma yo gutandukana nyogokuru yahuje umuryango asabira data umugeni ariwe mama. Mama ageze muri urwo rugo rwa data babyaranye abana bane abakobwa batatu n’umuhungu umwe, muri abo bana nari umwana wa gatatu.’’
Ubuzima nabayemo bwo gukorera mu ndaro y’abakurambere.
” Nk’uko byanditswe mu gitabo cy’umuhanuzi Yeremiya ngo : ” Kandi nzakongeza umuriro mu ndaro z’ibigirwamana byo muri Egiputa, na we azabitwika abijyane ho iminyago. Azirimbanisha ibyo mu gihugu cya Egiputa nk’uko umwungeri yambara umwambaro we, kandi azahava amahoro. Azamenagura n’inkingi z’amabuye biri i Betishemeshi ho mu gihugu cya Egiputa, kandi indaro z’ibigirwamana byo muri Egiputa azazitwika.”
Nyuma y’urupfu rwa data ni bwo nyogokuru yohereje abaza kuntwara bantandukanya na mama, banjyana iwe gukorera iyo ndaro y’abakurambere be yari yarubatse mu gikari. Ngeze kwa nyogokuru nasanze yanyiteguye mu kunyakira abanza gushimira abakurambere be ko angejeje mu maboko yabo. Nyuma yo gushimira abakurambere, nyogokuru yanzaniye ibyo kurya ngo nsangire n’abakurambere ariko numva mu muri njye ko ntashaka kurya, mbitewe nuko ibyo byo kurya byarimo inyama kandi narakuze ntazirya.
Nyogokuru yakomeje kumpatira gusangira n’abakurambere ariko ndamuhakanira, abonye ko ntasangiye n’abakurambere be byaramubabaje cyane, aragenda anzanira amata ngo abe ari yo nywa ndayanywa. Nyuma yo kwakirwa na nyogokuru ntiyigeze anyemerera ko nduhuka, ahubwo muri uwo mwanya yahise anjyana mu ndaro y’abakurambere. Tugeze mu ndaro, nyogokuru yahise ampa itegeko ambwira ko iyo ari yo nzu yanjye nzajya nganiriramo n’abakurambere banjye, kandi nkajya mpora nitwararika kuyikorera isuku buri munsi nyikubura. Kuberako ubuzima bwa nyogokuru bwari ubwo guhora aterekerera abo bakurambere bikajyana n’umuhango wo kubandwa.
Ubwo ni bwo buzima nakuriyemo bwo gukorera abakurambere, nyogokuru anyigisha ko ngomba kububaha nkabakorera nk’ababyeyi banjye bazangirira umumaro mu buzima bwanjye bwose, kuko yabonaga yuko nari umwana utaraca akenge ntazi iyo biva ni yo bijya. “Muri ubwo buzima ninjiyemo bwo gukorera mu ndaro, nyogokuru yatangiye kunyigisha uburyo nzajya nsabana n’abakurambere; mu buryo bwo kuganira nk’uko umwana aganira n’ababyeyi be, mbasaba ibyo nifuza byose.‘’Ariko uko nagendaga nkura, niko nakomezaga kwibaza iby’abo bakurambere batagaragara, kandi nkibaza uburyo nyogokuru anyigisha guhamagara mu mazina abo ntabona, cyangwa ngo numve bavugana nanjye? Ibyo byose byanteraga kumva nzinutswe ibikorwa bya nyogokuru byose, mbitewe nuko nabibonaga nk’ibikorwa birimo ibisazi.’’
Muri uwo mugenzo wo kugaburira imiryango inyama zaterekerejwe abo bakurambere, nabwo nyogokukuru yarankubitaga ampatira kurya izo nyama ngo ngirane ubusabane n’abakurambere. Kuberako nari maze gusobanukirwa yuko abakurambere ba nyogokuru bapfuye, iyo nyogokuru yakomezaga kumpatira kurya izo nyama namubwiraga ko igihe cyose nzajya mpitamo gukubitwa aho gusangira n’abakurambere be bapfuye kandi batagaragara […]
Ubwo ni bwo buhamya bwanjye bw’ubuzimanabayemo kwa nyogokuru bwo gukorera mu ndaro nyikoreramo mporana inkovu n’agahinda mu mutima wanjye bidashira, kubwo kubaho mu buzima bw’uburetwa ndi umuja utegekwa n‘imyuka y’abapfuye. Kugira ngo nyogokuru napfa nzasigare nyiterekerera inkoreramo nk’uko yamukoreragamo.’’
Ubuhamya bw’uko indagu za nyogokuru zankoreyemo ndagurisha umutwe
Muri icyo gihe natangiye kujya gusenga muri kiliziya Gatolika mbana na mama, nibwo natangiye gukoreshwa n’imyuka y’abakurambere bo kwa nyogokuru mu buryo bwo kuragura nkoresheje indagu (umwuka w’ubwenge bw’isi ; ntakindi kintu nkoresheje, ntaterekereye, ahubwo ari ibintu bije mu bwenge bwanjye nkabivuga).
Izo ndagu zazaga mubihe bitandukanye, kuburyo atari ibintu nahoranaga ngo igihe cyose umuntu ashatse indagu, mbyiyumvemo mubwire. Bisobanuye ko iyo myuka yankoreshaga ariko itantuyemo, kubera ko nubwo nayikoreraga kwa nyogokuru, nayikoreraga ntabishaka ahubwo biturutse ku itegeko rya Nyogokuru wari warayimurikiye nk’umugirwa wayo.’’
Muri izo ndagu, numvaga amagambo aje muri njye ; nkayabwira abantu, kugeza ubwo nababwiye abantu indagu zerekeranye n’amasunzu, mbabwira ko igihe cyo kogosha amasunzu kirangiye. Kuko muri icyo gihe nakoreshaga indagu mu gihugu cy’u Rwanda hariho kogosha amasunzu, nabwiye abantu ko mbonye tugiye kujya mu kindi gihugu, kandi icyo gihugu tuzajyamo abaturage bacyo nta masunzu bafite.
Gusa icyanyobeye muri izo ndagu, nuko nayobewe niba tuzagurana na bene igihugu bakaza gutura mu Rwanda, natwe tukajya gutura muri icyo gihugu cyabo. Ariko n’ubwo nakoreshaga indagu ntabwo narinzi uburyo iyo myuka yankoreragamo.
Ubuhamya bw’uko nabyariye umwana w’umuhungu mu busambanyi
Muri icyo gihe natangiriyeho gukoresha indagu ni bwo ninjiye mu karande ko gukora ubusambanyi, ako karande gaturutse ku myuka y’imandwa z’abakurambere bankoreshaga ububata. Ubwo busambanyi nabukoze biturutse ku rupfu rw’ umutware watwaraga kumusozi twari dutuyeho. Kuko tumaze kumenya ko yapfuye najyanye n’abandi bakobwa guhumuriza umuryango we, igihe cyo gukura ikiriyo kirangiye turataha.’’
Nyuma y’urwo rupfu rw’uwo mutware,hashize iminsi mike umugorewe nawe yaje gupfansubiranayo n’abandi bakobwa guhumuriza abari basigaye. Kuberako uwo mutware yari afite umusore witeguraga ubukwe mbere y’urupfu rw’ababyeyi be. Muri uko kwitegura ubwo bukwe, ababyeyi be bari baramusabiye umugeni baratanze n’inkwano. Mu gihe twari muri urwo rugo dutegereje gukura ikiriyo ; uwo musore yaje kumbwira ko yankunze ansabye urukundo nanjye ndamwemerera, kuko nanjye numvaga mukunze. Nyuma yo kumwemerera urukundo, kuri icyo kiriyo yaje kunsaba ko dusambana ndamwemerera.
Muri ubwo busambanyi twakoranye ni bwo nasamiyemo inda nabyayemo umwana w’umuhungu, kuko nyuma yo gukura ikiriyo ari bwo namenye ko mfite inda.’’
Murebwayire Monique yaje kubyara undi mwana w’umukobwa ( Kamikazi Edisa ) ariko yaba we na musaza we bose bitabye Imana .
Ubuhamya bw’uko Yesu yampamagaye nkabaturwa mu rupfu .
Muri ubwo buzima bushya natangiye kubamo bwo gutandukana n’umuryango wanjye nibwo natangiye kwigishwa n’Imana gutandukanya umucyo n’umwijima kubera ko muri iyo nzu nabagamo mu rugo rwa pasteur Kabuye natangiye guhuriramo n’ikibazo gikomeye cyane. Iyo nageraga ku muryango w’inzu nabagamo mvuye ahantu mu gihe cyo gufungura urugi rw’inzu nabagamo nabonaga igicucu cy’umuntu kije kunsanganira giteze amaboko gishaka kumpobera iyo nabonaga icyo gicucu numvaga mu mutima wanjye ngize ubwoba bwinshi bikantera kuvuza induru ntabaza abaturanyi,nkuko umuhanuzi Yesaya yavuze ati’’ abantu bagenderaga mu mwijima babonye umucyo mwinshi,abari batuye mugihugu cy’igicucucy’urupfu baviriwe n’umucyo. Iyo abaturanyi bumvaga mvuza induru bazaga kuntabara bagera aho ndi bakambaza ikibaye nkabasobanurira ko mfite ikibazo gikomeye cyane kuko nabonye ikintu cyaje mu gicucu cy’umuntu gishaka ku mpobera nakibona bikantera kuvuza induru kandi navuza induru nkabura aho kirengeye.
Nabonye aho nari ndyamye muri uwo mwijima harashe umucyo mwinshi cyane icyo kintu kibonye uwo mucyo cyahise kindekura mbura aho kirengeye kimaze kundekura numvise mu mutima wanjye ubwoba bushize numva mu muutima wanjye huzuye amahoro kandi mu gihe nibazaga aho uwo mucyo uturutse muri uwo mwanya nahise mbona umugabo muremure cyane afite ubwiza buhebuje namubonaga ahagaze hejuru yaho nari ndyamye mwitegereje numvise mu buzima bwanjye ngize amahoro ntigeze ngira nezezwa no kureba ubwiza bwarabagiranaga mu maso he nakomeje kumwitegereza numva mu mutima wanjye ko azanywe no kuntabara.
Uwo mugabo amaze kunsobanurira uwo ariwe nikimuzanye kuntabara nahise menya ko icyo kintu cyazaga kuniga kitwa Rupfu nsobanukirwa neza k uwo mugabo ariwe cya kintu cyabonye kigahunga kandi amagambo meza yambwiye yanteye gukomeza kuganira nawe kubera umusaraba yari afite mu kuboko kwe ku iburyo byanteye kumubaza ikibazo ndamubaza nti nonese uwo musaraba ufite ni uwiki? Ko twebwe iyo dupfushije umuntu tumushyingura aho tumushyinguye tukahashinga umusaraba nonese wowe ko witwaje umusaraba muri iri joro hari umuntu ugiye gushyingura ? .’ nawe arambwira ngo iyi ni inkoni yanjye nitwaza igihe cyose ngiye gutabara iyi nkoni niyo nitwaza kandi nawe igihe cyose uzambona uzambonana iyi nkoni yanjye.
Amaze kunsobanurira iby’uwo musaraba muri uwo mwanya nahise mubura na wa mucyo twarimo urashira mbona inzu yose yuzuyemo umwijima maze kubura uwo mugabo numvise ngize agahinda kenshi mu mutima wanjye kubera ko tuganira numvaga mfite amahoro ntigeze mbona mu buzima bwanjye nabayeho numva ko mbonye umuntu mwiza umara umubabaro none ndamubuze, muri iryo joro narabyutse ntangira gushaka aho anyuze ariko nsanga umuryango w’inzu ufunze mbonye ko umuryango ufunze nababajwe nuko ntamenye aho anyuze ngo mukurikire.
Ubuhamya bwa Murebwayire Monique ni burebure , ariko kandi ari kugerageza kubushyira mu gitabo cye azashyira hanze mu minsi iri imbere .
Ntucikwe !! Horana natwe ukanda hano like kuri page yacu ya Facebook, Twitter na Youtube ukande subscribed kugirango umenye amakuru agezweho buri kanya unareba amavidewo y’indirimbo zihimbaza Imana , n’ibiganiro by’abakozi b’Imana ugezwaho na Ibyishimo.com.
Rurangwa Aimable


text:
Mu rwego rwo gukomeza kongerera umugore w’umuyobozi ubushobozi mu nzego zifata ibyemezo ndetse no kubaka ingo zamahoro.Kkuri uyu wa gatanu tariki ya 09 kamena 2017 mu Karere ka Gakenke hasojwe amahugurwa y’iminsi 3 yateguwe na PRO-Fammes/Twese Hamwe agamije kurwanya ihohoterwa rikorerwa mu ngo, kumenya uburyo bw’imibanire n’uburyo bwo kubana neza abashakanye iyo umwe ari umuyobozi undi atari umuyobozi.
Umuyobozi w’Akarere wungirije ushinzwe imibereho myiza y’abaturage Madamu Uwimana Catherine yasabye abagabo b’abagore b’abayobozi kuba mu mahoro, kugerageza kubabanira neza kugira ngo bashobore gukora akazi neza. Yabasabye kandi kwiga kubabarira no kwihangana.
Umuyobozi w’Akarere wungirije yasabye abitabiriye amahugurwa gukangurira abaturage gutanga mitiweri bitarenze tariki ya 30 Kamena ko gutanga mitiweri ari itegeko, gushyira intege mu guca amakimbirane mu ngo no gushyira imbaranga mu gukangurira buri muturage kwitabira umugoroba w’ababyeyi.
Alice Uwimbabazi, Umuhuzabikorwa w’Umushinga ugamije kongerera umugore ubushobozi ku bijyanye n’Ubuyobozi muri PRO-Fames Twese Hamwe avuga ko aya mahugurwa y’iminsi 3 yaragamije gukumira no kurwanya ihohoterwa rikorerwa mu ngo.
Akomeza avuga ko impamvu bibanda ku bagore n’uko umugore uri mu rwego rw’ubuyobozi agomba kumenya guhuza inshingo ze zinyabutatu( kuba umubyeyi, kuba umuyobozi ndetse no kuba ubarezi wabana).
Alice Uwimbabazi ya sabye Inama y’Igihugu y’abagore (CNF) gukomeza gufatanya no gukorana n’Abanyamabanga Nshingwabikorwa b’utugari kugira ngo babashe kugira umusaruro mu kagari kose maze imihigo ibashe kweswa.
Mukamusana Gerturde Umunyamabanga Nshingwabikorwa w’Akagali ka Rwankuba mu Murenge wa Rushashi avuga ko icyo bagiye gukora nkabayobozi nyuma yaya mahugurwa nuko bagomba kurwanya ihohoterwa iryo ariryo ryose, kugira ingo zamahoro, kugira ingo za bandebereho, kugira ngo tubashe kuzuza inshingano zacu.
Hategekimana Rorien waherekeje umugore we muri aya mahugurwa yateguwe na Pro-Fammes/Twese Hamwe avuga ko aya mahugurwa yayungukiyemo byinshi bijyanye n’uburyo agomba gufata umugore we mu kazi ashinzwe kaburi munsi, uburyo agomba kumuba hafi mu mirimo akora yakomeje avuga ati“ iyo agiye mu kazi mba ngomba kumenya ibyo mu rugo uko bimeze, menya abana, menya ibikorwa byose bijyanye n’urugo kandi sininubire akazi akora”.
Akomeza avuga ko agomba kumufasha kugira ngo imirimo akora ye igende neza ndetse no kumufasha kugira ngo imibereho ye ibe myiza imufasha gukora akazi atuje.
Nyirakabanza Claudine, Umukozi ushinzwe imibereho myiza, ubukungu n’iterambere ku rwego rw’Akagari ka Byibuhiro mu Murenge wa Busengo yashimiye Pro-Fammes/Twese Hamwe avuga ko aya mahugurwa yaragamije ku rwanya ihohoterwa rikorerwa mu ngo ndetse hamwe no kubaka ingo zamahoro.
Akomeza avuga ko we n’umugabo we bafashe ingamba ko bagiye gufata iyambere kubaka urugo rwamahoro n’abandi baturage tuyoboye bakabareberaho hanyuma nabo ingo zabo zikaba ingo z’amahoro.
Yakomeje avuga ko nk’abayobozi b’abagore by’umwihariko babonye ko bafite inshingano z’inyabutatu ati “ Turi ababyeyi, tukaba abayobozi ndetse tukaba n’abarezi b’abana bacu”.
Umwaka ushinze wa 2016 Pro-Fammes/Twese Hamwe yahuguye abayobozi b’imidugudu barikumwe n’abagore babo.
Gikwerere Patrick


text:
ikibazo gikomeje kugaragara nuko wagira ngo koko abantu bagira amaso ariko ntibabone kandi banagira amatwi ntibumve, hari igihe koko leta isiba kugaragaza abantu banyereje umutungo wa leta cyangwa abazira ruswa?
aba baba bakwiye guhanwa by’intangarugero kandi ibyo banyereje bakabyishyura bashyizeho n’amande kuko bambika isura mbi ubuyobozi bwose muri rusange
ikibazo gikomeje kugaragara nuko wagira ngo koko abantu bagira amaso ariko ntibabone kandi banagira amatwi ntibumve, hari igihe koko leta isiba kugaragaza abantu banyereje umutungo wa leta cyangwa abazira ruswa?


text:
Dufite ubushobozi bwo gukusanya ubwoko bwose bw’ibimera biboneka muri aka karere mugihe mubidusabye. Ariko, ntabwo dukusanya ubwoko bw’ibimera birinzwe n’ibyo mumuryango wa orchids (Orchidaceae).
Kuva mumwaka wa 2002, dutanga ubwoko bwinshi bw’ibimera byo k’umugabane w’Uburayi bimara igihe cy’umwaka umwe gusa, byaba ibyo murugo cyangwa se ibiboneka mubusitani buto ndetse n’ubunini utamenyereye, ibikoreshwa mu ikorwa ry’imiti ikorwa n’amasosiyete akomeye ndetse n’ibikoreshwa mubushakashatsi mubyubumenyi.
Igihe cy’ibimera kumugabane w’uburayi ni ukuva muri Werurwe kugera Mukwakira. Ubusanzwe imbuto zisarurwa kuva muri Kanama kugera muri Nzeri, kubimera bimwe nabimwe ni mbere gato. Dutanga, igihe cy’uburambe kingana n’imyaka 2 kungemwe. Imbuto z’ubwoko bumwe nabumwe bw’ibimera buboneka mugihe cy’umwaka wose, ariko hafi y’ubwoko bwose bukusanywa mugihe wabidusabye. Niba ushakisha ikimera icyo aricyo cyose kumugabane w’uburayi, uri mumwanya nyawo wo kukibona! Tumenyeshe kandi ugerageze kumenya ibiri mububiko bwacu, ibiciro n’amasezerano y’uburyo bitangwa.
Dufite ubushobozi bwo gutanga ibice byose by’ibimera harimo – imbuto, inguri, ingeri, ibice byifitemo uturerangingo dutanga ibindi bice by’ibimera, uturerantanga ngabo tw’ibimera, n’ibindi. Tunakuza ubwoko bwinshi bw’ibihingwa tukabitanga ari ingemwe, niba wifuza ingemwe usabwe gutumiza mbere y’ukwezi kwa Mata.
Kubagura ibicuruzwa byinshi baragabanyirizwa, icyemezo cy’umwimerere cy’ibimera byacu uzagihabwa mugihe uzaba ubisabye.
- Ingano (ushaka ubwoko bungahe, amagarama cyangwa ibiro by’imbuto, uduce tw’ibihingwa tungahe, ingeri...)
- Niba hari ibyo wifuza byihariye (urugero: amakuru y’ahantu agomba gutangwa, cyangwa imbuto ziva mukarere runaka k’igihugu gusa cyangwa imbuto zigomba gukusanywa zivuye muduce dutandukanye cyangwa ibihugu bitandukanye)
Niba ushaka ubwoko bw’ibimera butagaragara kuri uru rubuga rwa interineti, ukaba kandi uzi neza ko aho kimera ari akarere kaboneka aho dukusanya ibi bimera, musabwe kubitumenyesha mukoresheje izina ry’Ikilatini nkuko twabigaragaje hejuru.
- Dushobora kuboherereza ako kanya kuberako tubufite mububiko bwacu cyangwa mubihingwa byacu (ushobora kandi no gushakira mumagurishirizo cyangwa mu mabanki)
- Dufite ubushobozi bwo gukusanya no guhinga mukiciro cy’itumba niba ubwoko mwifuza butaboneka mububiko bwacu cyangwa mubihingwa byacu
Mbere nambere tuzabanza tukwandikire m’uburyo bw’itumanaho rya interineti urutonde rw’ibiciro (ibiciro byacu biri hagati ya 0.50 na 1.50 by’ Amayero ku ipaki imwe y’imbuto). Mugihe ubyemeye, ibyo watumije bizakohererezwa hakoreshejwe ubwato vuba bishoboka nyuma yokwakira ubwishyu bwawe.
Ubwoko bw’ibimera buraboneka mububiko bwacu,buzakusanywa mugihe habayeho itumizwa ryihariye, tuzabika ubusabe bwawe nyuma yo kuyandika, hanyuma tukumenyeshe vuba bishoboka nyuma yo kubonako dushobora gukusanya ubwoko wifuza, tuzahita tunakubwira igiciro cyabyo. Igiciro giterwa n’amafaranga aba yakoreshejwe mu ikusanya ry’imbuto, ukozwa kwazo, no mugushakira ubwoko nyabwo bw’ikimera watumije. Nyuma yuko wemerako tukoherereza ibimera na nyuma yuko twakiriye ibwishyu bwanyu, tuzahita tubasha gukusanya imbuto nkuko uzaba wabisabye duhite tunazikoherereza. Niba ibiciro byacu utabyemera cyangwa utitaye kuri ububwoko bw’ibimera, ntakizigera gikorwa- ntabwo uzabasha kubona ubu bwoko kandi tuzahita duhanagura itumizwa ryawe.
Niba dushobora gukusanya ubwoko mwifuza mugihe gisanzwe (kugera mugushyingo), ntacyo tuzakubwira kuri ibi kandi tuzahita duhanagura ibyo wifuje mumakuru yacu. Kubwizompamvu, niba ntabutumwa bwo kuri interineti waba warakiriye mbere y’impera z’ukuboza, kandi ukaba ukifuza gutumiza tuzagerageza gukusanya ubwoko wifuza mu igihembwe gikurikiyeho. Ariko ugomba kubitumenyesha mbere ya Mata.
Urubuto cyangwa imbuto cyangwa se ikimera, ibimera ushaka ntibibashije kuboneka kurutonde rwacu? Tumenyeshe ibyo wifuza kugirango tubashe kubiguha.


text:
Kurya imboga ni byiza ku buzima bwacu, kandi nibyiza ko buri ndyo yose turiye hataburamo imboga. Ese uzi impamvu kurya imboga ari byiza ku buzima? Muri iyi nkuru, turakugezaho zimwe mu mboga n’imbuto tugomba gukoresha mu buzima bwacu bwa buri munsi n’akamaro kazo.
TUNGURUSUMU: Kurya tungurusumu ari mbisi cyangwa kuyishira mu biryo ni byiza ku buzima, kuko irinda umuntu kugira umuvuduko ukabije w’amaraso, ikanayayungurura kandi ikanakiza kubabara mu muhogo (angine) n’ibicurane(rhume). Uretse no kuba ari nziza ku buzima inahumuza ibiryo.
KAROTI: Akenshi karoti bimenyerewe ko zitekwa ariko si ibyo gusa, ushobora no kuyikoramo umutobe (jus) cyangwa ukazitegura ku meza nka deseri (dessert). Karoti ikungahaye kuri vitamini A, bityo kuyirya bituma ureba neza mbese utagira ikibazo cyo kureba cyangwa uburwayi bw’amaso. Ifasha umubiri kugira ubudahangarwa, ndetse akenshi abantu barwaye indwara y’umutima cyangwa abafite ikibazo cy’ubutembere bw’amaraso mu mubiri babategeka kurya karoti.
PUWARO: Puwaro ikungahaye kuri fer, vitamin C na vitamine E. Umuntu wariye puwaro arangwa no kugira umubiri mwiza utoshye, ikindi irinda ikanakiza kwituma impatwe (constipation). Abahanga mu by’ubuzima bavuga ko abashaka guta ibiro bakagombye gukoresha puwaro bakayitogosa bakanywa amazi yayo, kandi uretse n’ibyo ituma umuntu ahumeka neza bityo ikaba igisubizo ku bagira ikibazo mu myanya y’ubuhumekero.
INYANYA: Inyanya zikungahaye kuri vitamin C na vitamine E. Inyanya zitera imbaraga kandi kurya inyanya ni byiza ku buzima bwacu kuko bituma umutima ukora neza. Inyanya zituma umubiri udasaza vuba kandi zikarinda umubiri kwangizwa n’izuba, zikanakurinda kurwara indwara ya kanseri. Inyanya zituma igifu gikora neza, zikanatera imbaraga.
Zimwe mu mbuto warya mu buzima bwa buri munsi zikagufasha kumererwa neza:
POMME: Ubushakashatsi bwemeje ko iyo uriye pomme buri gihe ikurinda kurwara kanseri yibasira umusemburo wa prostate, ikanakiza umutwe no kumva wavangiwe (stress), kandi igatuma ubwonko bukora neza.
Kurya pomme, ni igisubizo cyiza ku bashaka kugabanya ibiro cyangwa kugira mu nda hato. Uretse n’ibyo, pomme ituma ugira amenyo meza kandi akomeye kuko ikura imyanda (bacteries) mu menyo. Akarusho, pomme iyo uyiriye buri uko umaze kurya bituma igifu gikora neza.
ICUNGA: Icunga ni urubuto rukungahaye kuri Vitamines C. Mu by’ukuri icunga rituma umubiri ugira ubudahangarwa, rituma amaraso atembera neza mu mubiri atibumba, kandi ku bagira ikibazo cyo kwituma impatwe (constipation), wakwifashisha icunga rikabyoroshya. Icunga riturinda kurwara kanseri y’igifu, iyo mu kanwa n’iyo mu muhogo.
INDIMU: Indimu ni urubuto rw’ingirakamaro ku buzima bwacu kuko ituma ibihaha bikora neza. Indimu iyungurura amaraso, ikagabanya aside mu gifu, ikanakiza ibicurane, inkorora no kubabara mu muhogo (angines), ikanakiza impiswi.
INANASI: Inanasi ikungahaye kuri vitamin A, B na C. Inanasi ituma ubwonko bukora neza kandi n’umubiri ukagira ubudahangarwa. Ituma amaraso atembera neza mu mubiri, igabanya ibinure mu mubiri kandi ifasha mu guta ibiro ku bashaka kurwanya umubyibuho ukabije.


text:
AKARERE KA GICUMBI BAKOSOYE IBYO BARI BAGIRWEHO INAMA - PROF SHYAKA
Kuri uyu wa gatatu tariki ya 29 ugushyingo 2017 guhera saa yine za mu gitondo muri hoteli Urumuli iherereye mu murenge wa Byumba mu karere ka Gicumbi ni ho habereye umuhango wo kugaragarariza Abayobozi n’abafatanyabikorwa...[Soma ibikurikira]
IKIBAZO CYA MAGENDU N’IBIYOBYABWENGE CYABA KIGIYE KUBONERWA UMUTI
None kuwa gatatu tariki ya 1 Ugushyingo mu cyumba cy’inama cya FIAT giherereye mu karere ka Gicumbi, hateraniye inama hateraniye inama ihuriyemo inzego zitandukanye z’ubuyobozi bwite bwa Leta n’iz’umutekano zo mu Ntara...[Soma ibikurikira]
GICUMBI URUGAMBA RWO KURWANYA AMACAKUBIRI MU MIRYANGO IRAKOMEJE
Nk’uko bigenda bigaragara, ikibazo cy’amakimbirane mu miryango ni ikibazo kigenda gifata indi ntera akaba ari yo mpamvu akarere ka Gicumbi gakomeje urugamba rwo kuyahashya mu mirenge. Ni yo mpamvu kuri uyu wa kabiri tariki ya 31...[Soma ibikurikira]


text:
Umugabo utuye mu Karere ka Huye mu Murenge wa Tumba mu Kagali ka Rango B mu Mudugudu wa Byimana ari mu maboko ya polisi.
Akurikiranweho gukubita umukozi we wo mu rugo mu buryo budasazwe amukurikiranyeho televiziyo yibwe.
Ntibaziyandemye Julienne avuga ko shebuja yamukubise irate irimo imisumari, amukubitisha inyundo ndetse ngo arambiwe amuhanisha kumutonyangirizaho amazi y’igicupa cya palasiki yatwitse.
Iby’akarengane ke byamenyekanye ku munsi wa kabiri ubwo abana babonaga bikomeye bagahuruza.
Umuvugizi wa Polisi mu Ntara y’Amajyepfo, CIP André Hakizimana avuga ko bigaragara ko koko uyu mukobwa yakubiswe ndetse akanavuga ko iperereza rikomeje.
Twabashije kuganira na Ntibaziyandemye Julienne wahohotewe ubwo yari mu bitaro bya Kabutare nyuma yo guhabwa ubuvuzi bw’ibanze ngo abone kujya mu bitaro bya kaminuza CHUB ngo harebwe niba nta ngaruka zikomeye yagize.
Yagize ati “Nari ngiye kugura inyanya ngarutse nsanga televiziyo nta yihari, hanyuma aje arankubita ijoro ryose abwira ngo ninjye wayirengeje.”
Yakomeje agira ati “Yahereye ubwo ankubita arambwira ngo arankubita ku buryo n’umugabo uzanshaka ntacyo nzamumarira, ankubita irate ikwikiyemo imusumari, arambiwe azana inyundo arankubita umugore we na we akajya amwogeza, yumvise ananiwe azana igicupa cya parasitike aragitwika akajya anjojoberezaho amazi yacyo.”
Ntibaziyandemye ukomoka mu Karere ka Nyaruguru mu Murenge wa Rusenge mu Kagali ka Raranzige, akomeza agira ati “Bagejeje aho bumvise barambiwe mbajya kuryama ariko barankingirana bavuga ngo bazansubira bukeye.”
Avuga ko ubwo yakubitwaga yakomeje kwinginga ngo bamubabarire azishyure ariko ngo bamubwira ko icyo bifuza ari uko yagarura televiziyo yabo yabuze.
Ati “Nageze ubwo mbasaba ko banyemerera ngahamagara iwacu bagashaka icyo bagurisha kugira ngo mbishyure ariko bakambwira ko bashaka ko ngo ngarura iyabo narengeje.”
Ntibaziyandemye wari wujuje amazi 4 muri uyu muryango avuga ko iby’akarengane yagiriwe ngo byarangiye ubwo bongeraga kumukubita bukeye maze ngo bigatuma abana bajya kumutabariza, ari cyo cyatumye inzego z’ubuyobozi zibanze zitabara bityo ngo shebuja agahitamo kumujyana kwa muganga.
Gusa ubwo yabazwaga icyakorwa mu gihe yakira ntibaziyandemye w’imyaka 19 yagize ati “Yanyishyura akampa ibihumbi 3 yari ansigayemo nkitahira.”
Umuvugizi wa Polisi mu Ntara y’Amajyepfo CIP André Hakizimana avuga ko koko iby’iyi nkuru babimenye ndetse akavuga ko uwakoze ibi ubu ari mu maboko ya Polisi.
CIP Hakizimana yagize ati “Iperereza ryatangiye kubyo yakoreye uriya mwana w’umukobwa ariko byo ubu ari mu maboko ya Polisi.”
Ubwo yabazwaga icyo uyu mugabo yahanishwa mu gihe ibi byamuhama yagize ati “Ubu ntabyo ndi kwibuka.”
Gusa agira inama abaturage ko kizira ko umuntu yakwihanira ati “Kwihanira ni icyaha na cyo gifite ingingo y’itegeko igihana, bityo ufite ibyo akurikiranyeho umuntu akwiye kubishyikiriza inzego zibishinzwe.”


text:
Home > Urutonde rutangaje rw’ibyo umubyeyi yabujije umukobwa we, ngo azavemo umuntu (...)
Urutonde rutangaje rw’ibyo umubyeyi yabujije umukobwa we, ngo azavemo umuntu nyawe
Ababyeyi bakunze guha abana amahame ngenderwaho ngo bazakure ari intangarugero bityo bazagire n’aho bigeza mu buzima. Benshi rero usanga barakoze urutonde rw’ibyo babuza byatuma bayoba inzira nziza bakajya mu bizatuma batavamo abantu nyabo.
Uyu mubyeyi we rero atandukanye cyane n’abandi dore ko bo usanga babwira bati ‘Ntugatukane, ntugasuzugure, ntukaririre ibitari ibyawe, ntukazerere, ntukavugane ibiryo mu kanwa’ n’ibindi nk’ibyo.
Urutonde rw’uyu mubyeyi rwo rwarenze ibi byose maze amubwira byinshi birebana ahanini no kwirengagiza ibyo abandi bamutekerezaho ahubwo akita ku buzima bwe.
Yaramwandikiye ati "Mukobwa wanjye,
Ntugasabe imbabazi mu gihe hari uguhutaje.
Ntugasabe imbabazi kuko utumvikana na bose, ntiwumvikana nabo kuko ufite ibitekerezo n’amarangamutima bigomba kubahwa.
Ntugashake ibisobanuro uha umusore ugusabye ko mukundana. Ntukamuhe igisobanuro na kimwe. Kumubwira uti ‘Hoya, urakoze’ birahagije.
Ntugatekereze cyane kubyo urya mu ruhame rw’abantu. Niba ushonje uzarye icyo wumva wifuza.
Ntuzatereke umusatsi wawe kugira ngo ushimishe uwo ariwe wese.
Ntukambare ikanzu niba utabishaka.
Ntakagume mu nzu witwaje ko wabuze uwo musohokana. Isohokere wikorere ibyo wumva ushaka.
Ntuzafate amarira yawe. Kurira si ubugwari ni ubumuntu.
Ntuzaseke kuko hari uwabigutegetse.
Ntuzavuge ‘yego’ kuko ari ikinyabupfura, uzavuge ‘oya’ kuko ari ubuzima bwawe.
Ntuzahishe ibitekerezo byawe, uzavuge n’ijwi rirenga.
Ntugasabe imbabazi kubera uwo uriwe. Uzabe umunyamwete, umunyembaraga kandi mwiza. Ntuzigere usabira imbabazi kubo wowe.”
IBITEKEREZO BYATANZWE
-
By: Rukundo Emmanuel On: 2017-10-04 15:49:44
Ubundi mubuzima warukwiye gukora ikintu utagendeye kugushimisha abandi


text:
ISOMO RYA MBERE
Igitabo cya kabiri cya Samweli (2 Sam 15, 13-14.30 ; 16, 5-13a)
15,13Umuntu araza abwira Dawudi ati «Imitima y’Abayisraheli yagarukiye Abusalomu. » 14Dawudi ni ko kubwira abagaragu be bose bari kumwe na we i Yeruzalemu ati «Nimuhaguruke duhunge ; kuko Abusalomu atazatureka. Nimuhaguruke bwangu, bitabaye ibyo, aradufata maze atugirire nabi kandi arimbuze umugi inkota. » 30Dawudi azamuka mu nzira ijya ku musozi w’imizeti, yazamukaga arira, apfutse mu mutwe kandi agenza ibirenge bisa. Abantu bari bamuherekeje na bo barariraga kandi bapfutse mu mutwe, bazamuka barira.
16,5Umwami Dawudi ageze i Bahurimu, hasohoka umugabo wo mu nzu ya Sawuli witwaga Shimeyi mwene Gera. Uko yasohokaga ni ko yagendaga avumana. 6Atera Dawudi n’abagaragu b’umwami bose amabuye, nyamara imbaga yose n’ab’intwari bose bakikiza Dawudi. 7Dore ibyo Shimeyi yavugaga muri iyo mivumo ye : «Genda, genda wa mugome we, umena amaraso ! 8Uhoraho yakugaruyeho amaraso yose y’inzu ya Sawuli, wakuye ku ngoma. None Uhoraho yashubije ubwami mu biganza by’umuhungu wawe Abusalomu, naho wowe uri mu byago kuko uri umuntu w’amaraso. » 9Nuko Abishayi mwene Seruya abwira umwami ati « Ni kuki iriya mbwa yaboze yatuka umwami, umutegetsi wanjye ? Reka ntambuke maze muce umutwe. » 10Umwami aravuga ari «Mpuriye he namwe, bene Seruya ? Niba amvuma kandi akaba ari Uhoraho wamubwiye ati “Genda uvume Dawudi”, ni nde wakubahuka kumubwira ati “Kuki ukora ibyo ngibyo ?”» 11Dawudi abwira Abishayi n’abagaragu be bose ati «Niba umuhungu wanjye, uwo nibyariye ashaka kunyica, uriya Mubenyamini we ntiyagombye kurushaho ? Nimumureke avumane, niba Uhoraho yabimubwiye. 12Ahari Uhoraho yazareba umubabaro wanjye, maze akansubiza ibyishimo mu mwanya w’imivumo y’uyu munsi. » 13aNuko Dawudi n’abantu be bakomeza inzira.
ZABURI (Zab 3, 2-3, 4-5, 6-7)
Inyik/ Uhoraho, tabara ! Nkiza, Mana yanjye !
Uhoraho, mbega ngo abandwanya baraba benshi !
Ni benshi bampagurukiye,
ni benshi bamvugiraho
ngo “Nta gakiza ateze ku Mana !”
Nyamara wowe, Uhoraho, uri ingabo inkingira ;
ni wowe shema ryanjye,
ni wowe nkesha kwegura umutwe.
Ndangurura ijwi ngatabaza Uhoraho,
maze akansubiriza ku musozi we mutagatifu.
Ndaryama ngasinzira, nageraho ngakanguka :
igihe cyose Uhoraho ni we unshyigikiye.
Sintinya icyo gitero cy’abantu,
bangose impande zose.
IBANGONDIRIMBO RIBANZIRIZA IVANJILI (Lk 7, 16)
Alleluya Alleluya.
Umuhanuzi ukomeye yaduturutsemo :
Imana yasuye umuryango wayo.
Alleluya.
IVANJILI
+ Mariko (Mk 5, 1-20)
Muri icyo gihe, Yezu n’abigishwa be 1bagera hakurva y’inyanja, mu gihugu cy’Abanyagerasa. 2Yezu akiva mu bwato, umuntu wahanzweho na roho mbi aturuka mu irimbi, aza amusanga. 3Yiberaga mu marimbi kandi nta muntu wari ugishobora kumuboha, kabone n’iyo yakoresha umunyururu. 4Kenshi yari yaraboheshejwe n’ingoyi n’iminyururu, maze agaca iminyururu, agacagagura n’ingoyi kandi nta washoboraga kumufata ngo amuherane. 5Ijoro n’amanywa yahoraga ari mu marimbi no mu misozi, avuza induru kandi yishishimuza amabuye.
6Nuko abona Yezu akiri kure, aza yiruka aramupfukamira, 7maze atera hejuru cyane ati « Uranshakaho iki, Yezu, Mwana w’Imana Isumbabyose ? Nkurahije Imana, winyica urubozo !» 8Yezu koko yarayibwiraga ati « Roho mbi, va muri uyu muntu !» 9Maze arayibaza ati « lzina ryawe ni irihe ? » Iramusubiza iti «Nitwa Gitero, kuko turi nyinshi. » 10Nuko iramwinginga cyane ngo atazirukana muri icyo gihugu. 11Kuri uwo musozi hari umukumbi munini w’ingurube zarishaga. 12Nuko roho mbi zinginga Yezu ziti “Tureke twigire mun ziriya ngurube tuzituremo.» 13Arabizemerera. Nuko roho mbi ziva muri uwo muntu zinjira mu ngurube, maze uwo mukumbi wose ukonkoboka mu manga n’umuriri mwinshi, wiroha mu nyanja ; uko zari nk’ibihumbi bibiri ziroha mu nyanja.
14Nuko abashumba bazo barahunga, bajya kubimenyesha abari mu mugil n’abari mu cyaro, na bo baza kureba ibyabaye. 15Basanga Yezu, babona na wa muntu wigeze guhangwaho na Gitero, ya roho mbi, yicaye, yambaye kandi noneho yagaruye ubwenge. Nuko bashya ubwoba. 16Abari babibonye batekerereza abandi ibyabaye ku uwahanzweho, n’ibyabaye ku ngurube. 17Binginga Yezu ngo abavire mu gihugu. 18Ngo aiye mu bwato, wa muntu wigeze guhangwaho na roho mbi aramwinginga ngo bibarire. 19Yezu ntiyamwemerera, ahubwo aramubwira ati « Taha usange bene wanyu ; ubatekerereze ibyo Nyagasani yakugiriye byose, n’ukuntu yakugiriye impuhwe » 20Uwo muntu aragenda, atangira kwamamaza mu ntara ya Dekapoli ibyo Yezu yamugiriye byose. Nuko bose bagatangara.


text:
KUGERAKURE SIKOGUPFA
.
EPISODE
19
Duheruka: poul na peter bacyiriho nahobaba ndahazi kdi abavugagango papa mutesi na papa teta ngo barapfuye musubize amerwemwisaho mwaratubeshye ngo barapfuye kdi majije kumenyako bariho banabana na peter na poul
ndetse ububa teta bo ahobari ntago arikure yacu baratwegereye
Kazungu kumutima ati ndapfuye noneho.. Iranzi na Jack bavugira rimwe ati ngo ehh!!!!!!!!!!!!!!
.
.
bavugira rimwe ati ehh!!!!! ibyo ntago bishoboka ubwo jack yahise abaza uwo uvuze iyonkuru aramubaza ati ndoba ibyuvuze nibyo ndoba aramusubiza ati nubungubu mubishatse mwaza nkajya kubereka ahobari ariko nikure cyane kazungu umutima warurimo kumusimbuka umubwira ati wakirukanse undi ukamubwira ati irukanke bakumene kazungu kumutima yaratecyereje ati ububamenyako.
arinjye karori ko byahita biba bibicyane ahari banyicanabi kurenza abobishe bose ariko umutima uramubwira ati humura ntawuzakumenyako ariwowe ubwo yakomeje kurwana numutima
Jack munama yahise ahindura isura ijishorye rimera nkiryimbogo igiye kwica umuntu jack ararakara cyane arahaguruka afata imbunda imbere yabantu ayitunga Kazungu aramubwira ati amaboko hejuru undi arayamanika aramubaza ati nibyo papa mutesi na papa teta baracyariho arabasubiza ati njye nziko bapfuye ubwo uwomugabo yahise ababwira ati nzabereka agace basigaye batuyemo mucyaro gusa nabonye barutwa nabapfuye avuze ukonguko jack imbunda arayimanura kumutima aravuga ati ntahubuka kazungu numukozi ukunda akazike wasanga bamubeshyera Iranzi nawe aravuga ati
niturangiza inama urahita ujyakutwereka teta namama we ahobari arababwira atibarimubitaro niho bari baramubwira ati mubitaro bagomba kurarabamukuyeyo ubwo Jack yahise abwira ndoba ati wowe uhise wungiriza Kazungu kdi nibaboneka uzahita ufata umwanya wakazungu abe ariwe ukungiriza mbega byiza ariko ndoba yivugisha kumutima naho kazungu kumutima yahiye yakongotse afite umujinya upima ton ubwo akandi kagabo karahaguruka muruhame karavuga gati boss ibyongiye kubabwira ndabiziko bibabaje cyane bibarakaza arikombiseguyeho boss ati ufite 5min yokumbwira akokagabo kati naritegereje nsanga kazungu ari karori umwe wabanaga naba poul na peter cyera abaraho bose imitima barayitsa ati whii boss ntanumunota numwe yamuhaye wogutecyereza yarangije kuvuga ahita amurasa mumutima umugabo yikubita hasi arapfa
ubwo jack yahise ahaguruka arababwira ati ntago nkunda amagambo yubugoryi kubeshya nibindi njye na Iranzi ubwacu nitwe twihereye poshoni yica karori ubuse yaba yarazutse abarahongaho bose bagira ubwoba kubaza birabananira babonye umwe abacitse jack arakomeza ati Karori yarigikara ariko murebe ukuntu kazungu arinzobe nikazungu nyine mwigeze mubona igikara nkanjye cyabaye inzobe cyititukuza bose baraceceka ntibongera kuvuga naho kazunguwe ubwoba bwaribwinshi kuriwe
.
.
Kumasaha yanimugoroba abantu batangiye kuryama jack yabwiye ndoba ati bawitegura ugiye kutwereka ibitaro teta na nyina baherereyemo nawe arababwira ati ntacyibazo ubwo batangiye kwiga ubryo baribuge kubiba mubitaro bareba imyenda baribwitwaze bareba namarembo baribwinjiriremo ubwo Jack yahise abwira abasore batanu barajya gukura teta na nyina
mubitaro arababwira ati murajyana na kazungu na ndoba nibobaraba babayoboye ubwo amasaha nayo ntago yigeze ahagarara nagato yakomeje kwihuta cyane amasaha yokugenda aba arageze ubwo bahise bambara nkamavampaya ibintu mumaso utamenya bambara amaga mumaboka bambara imyenda yakijura sasa bafata yamodoka yihuta cyane baragenda bitwaje ibikoresho utamenya ukobiteye namjye ntago nabimenye ubwo bageze kwamuganga ntumbaze icyuma bakanzeho umuryango urifungura barinjira bageze munzu imbere ndoba ababwira ahobarwariye ubwo icyabaye bahise binjira bagerakuri teta nanyina numwana wateta bahise babafata muntoki nkwibutseko camera baribayifunze kare ubwobazanye ba teta muntoki babashyira mumodoka bafungaho teta na mama we mumutima batangiye gusezera isi kukobabonaga ibyabo birangiye batangira kubwira Imana ati
ibaharire ibyaha byose icyakurikiye bahise bihutisha imodoka cyane nkabakurikiwe ubwo baragenda bagerayo bagezeyo babakuramo babanza kubamuricyira Jack na Iranzi jack ahita arababwira ati nabo mubashyire hamwe nabagenzi babo babe basezeranaho ubwo bahise babajyana babajyana muricyacyumba cyarigifungiwemo mutisi anitha nyirakuru ndetse namama wabo bose babafungaga baziritswe amaboko bageze mucyumba bafungiwemo bose bagwamukantu ati ohoohoo namwe babazanye ahangaha teta ati natwe batubwiyeko tuza ahangaha tukarindira urupfuko bazatwicana namwe mutesi abwira teta ati ndaziritswe amaboko ntago nabona ukonguhobera ndimugahinda kdi mfite namarira menshi ariko nejejwe nokongera kukobona mama mutesi nawe ati mama teta abagabo bacubabiciye hamwe none natwe bagiye kutwicira hamwe mama mutesi arongera ararira ati ubukoko mana iyo utandema ubumba narigeze mpura nuyumuhangiyiko ubumbamfite agahinda nkaka gusa mana uzanyakire mwijuru
.
.
Tugaruke ahangaha Iranzi na jack na kazungu ndetse na ndoba barimo kuganira Iranzi arababwira ati murabona business yacu ukuntu irimo iratera imbere cyane kuburyo bushimishije nabo baramusubiza ati yego turabibona arabasubiza ati muramutse murangaye gato wasanga ibibyose tubibuze Jack ahita ababwira ati tugomeje kureka poul peter papa teta ndetse na papa mutesi bakidegembya wasanga ibibyose tubibuze avuze ukunguko bikangamo ati gute arakomeza arababwira ati nibakoko ibyo ndoba yatubwiye bacyiriho bashobora guhuza imbaraga ubundi
bakaduhangayikisha cyane bashobora kuturwanya ugasanga duhombye byinshi cyane ndoba ahita ababwira ati tugomba gukora ukodushoboye tukabafata hacyirikare bataratangira kuturwanya naho iranzi ahita ababaza ati twihe igihe kingana gute kugirango tube twabafashe kazungu arababwira ati uwakiha icyumweru kimwe jack ati ehh!! icyumweru cyose dufite ubushobozi bwokuba twafata burimuntu dushaka igihe tumushakiye ntampamvu yokuba twakiha igihe kingana ukonguko ubwo bihaye iminsi 2gusa bavuye kuriyo ngingo batangira kuganira kubobafunze ati tugabane bariya bagore nabariya bakobwa buriwese agire uwe Jack yahise ababwira ati njye mfashe anitha na nyina nabanjye Iranzi nawe ahita avuga ati nanjye anitha na mama anitha nabanjye nabivuze kuvacyerako arabanjye kazungu ati nanjye ntawundi nakunda utari anitha niwe tungana niwe mukobwa ubonako ajijutse cyane nubwo yirata ariko nanjye ntago byangwanabi mbanye na anitha ndoba ati nanjye ubwo mutesi na teta nabanjye bakomeje kujya impaka zuwakegukana anitha ariko birangira ntanumwe ubashije guharira abandi Iranzi abonye basebarimo guharira arababwira ati mureke bose tubice ibyokubashaka tubyihorere kazungu ati hoya icyiza….
atararangiza kuvuga jack ahita amuca mwijambo ati haya mureke tubanze dufate poul and peter papa mutesi and papa teta ibindi bizikora ndoba ahita ababwira ati icyiza twabanza gufata abobashenzi batarahuza imbaraga ngo baturwanye ibindi bikaza nyuma jack ahita abaza kazungu ati tubigenze gute kazungu ati tubikore uko mumaze kubivuga
.
.
Turebe nahangaha nimubwongereza umusaza yararyamye abura ibitotsi umusaza arabyuka areba filim ngo abone ibitotsi ariko biranga arabibura umusaza asoma story kuri All Love story kugirango arebe niba amasaha yakicuma agasinzira umucyecuru we ahoyariyiryamiye yari yasinziye yicuye akoze kuburiri ngo apfumbate umusaza asanga kuburiri ntamuntu uriho umucyecuru ubwoba buramwica cyane avuza akaruru ati baramutwaye umugabo ahita aza yirukanka ati ubayicyi cher umucyecu ati…
umva yewe siwowe se warunsize avuze ukonguko umusaza ati cher nari nabuze ibitotsi umucyecuru ati warurimo uratecyereza icyise warurimo urakora icyi umusaza ati usanze ndimo kwisomera inkuru kuri All Love story mbega inkuru ibabaje cyane umucyecuru ati yavugaga kucyise umusaza ati niyabana babibi bahuye nibibazo mbese sinabona ukombikubwira cyeraka ahari uyisomeye nawe.. umpamagaye…. atarakomeza umucyecuru ati kombona umajije kurira se ubayiki umusaza ati nsomye inkuru irambabaza cyane abana banyuze mubuzima bubi bukomeye nkubwo twabayemo cyera umucyecuru ati nicyo cyatumye ubura ibitotsi umusaza ati cher urabonako mfite conji yamezi atandatu ( 6 ) umucyecuru ati ndabizi none uragirango bigende gute umusaza ati umutima urimo kumpatira kujya murwanda kureba wamwana nigeze guha amaraso niba acyiriho umucyecuru ati mbega byiza nanjye tuzajyana ndebe murwanda ukobameze mpaheruka cyera cyane reba nawe imyaka irenga mirongo tuhavuye umucyecuru ati tuzajyana nabana bose tubereke ahotwavucyiye umwana umwe yararimo kubumviriza arangije ahita avuga ati mama papa nabumvise ntago muzansiga nanjye nshaka kuzajya kureba urwanda ukorumeze mama nanjye nshaka kuzajya kureba ahantu mpora nsoma mubinyamaku mporambona mumakuru papa wabo ati
humura mwana wanjye tuzajyana mwese mbatembereze kigali yose nimushaka muzambwire mbajyane nagitarama mpabereke mbereke jabana na jenda mbereke ibyiza bitatse urwanda abana ati papa nibyo uzanatwereka inyanza murukari…. nawe ati yego ubwo yarakomeje aganira numugorewe aramubwira ati harya ufite nomero zabyabitaro byavuraga wamwana haryango bamwita nde….? umugore ati ni poul umugabo ati nsigaye nibagirwa umugore ati kandebe niba nkizifite narinarazishyize mukabati ngo tuzajye tubabaza amakuru ya wamwana umusaza yahise abwira umucyecuru ati ndumva ibitotsi bijereka njye kuryama ndebeko nsinzira………
.
.
NYUMA YIGIHE BABA MUBWONGEREZA BAGIYE KUZA GUSURA URWANDA
NINDE UZEGUKANA ANITHA NI KAZUNGU’ IRANZI CYANGWA JACK
UBUSE BA POUL NA BAPAPA TETA JACK AZABAFATA


text:
Intungamubiri z’ingenzi zifasha umwana gukura neza mu gihe umutwite
Mu gihe utwite ihatire intungamubiri, zizagufasha zigafasha n’uwo utwite gukura neza kandi akurane ubwenge nka vitamine D na Acide folique (B9).
Amakuru dukesha urubuga Topsante, avuga ko hari intungamubiri ya mbere ifasha umwana mu iremwa rye no gukura kwe bigenda neza igihe ari mu nda ya nyina [Acide folique (B9)]’ uru rubuga ruvuga ko mu gihe iyi vitamine yabuze bishobora gutuma umwana iremwa cyangwa gukura kwe bigenda nabi igihe ari mu nda y’umutwise. Ibi birasobanurwa kandi na Gynecologue Nadia Berkane, ngo ni byiza gufata amagarama agera kuri 400 y’iyi ntungamubiri nko mu kwezi kumwe, mbere yuko gutwita bibaho, ndetse no mu gihe cy’amezi abiri ya mbere utwise, kandi ukihatira kurya ifunguro ririmo imboga-rwatsi nka za Epinari n’izindi.
Hari vitamine D na yo ituma umwana akura neza, kuko ituma amagufwa ye akomera iyaha Calcium. Mu gihe cy’itwita hakenerwa byinshi mu kubungabunga ubuzima bw’umwana na nyina, kandi ngo byose si ko byaboneka gusa abaganga bagira inama abantu ko nibura bajya bafata amagarama agera kuri 10 ya vitamine D mu gihe cy’itwita ryabo; ikindi ngo nuko bajya bihatira gufata Iyode “Iode”; Indyo ikungahayemo kino kinyamavuta ituma mu bwonko h’umwana hakura neza kandi bigatuma akurana ubwenge (quotient Intellectuel).
Mu bihugu bimwe na bimwe nka Leta Zunze Ubumwe za Amerika na Senegal usanga amafunguro yabo yuzuyemo iyi Iode, ugasanga n’Abafaransa na bo bateguramo ino Iode mu mafunguro yabo. Nadia Berkane avuga ko iyi ari yo ndyo umugore wese utwite akwiriye guhitamo; nibura ni ngombwa gufata nk’amagarama agera kuri 200 ku munsi cyane cyane igihe ugeze mu mezi ya nyuma yo gutwita.
Nkuko twabivuze haruguru kandi, uyu Gynecologue Nadia, akomeza ashimangira ko mu byo urya bibaye byuzuyemo Calcium na Fer byaba ari ingenzi, akenshi abagore babwirwa kongera ibyo bafata harimo Yaourts na Fromages; noneho ku bantu batarya ibikomoka ku mata, bajya bafata ibyiganjemo Calcium twavuze haruguru. Nyuma y’ibi ni byiza no kwita kuri Fer cyane mu kwirinda ko habaho ko wagira ikibazo runaka ku buzima bwawe cyangwa uwo utwite, bigakorwa cyane cyane mu kwezi kubanza kw’itwita; igihe bidashobotse ukajya wegera muganga.
source:ubuzima.rw


text:
Ese wowe wahitamo kuvurwa na nde? Umugabo? Umugore?
REKA TUREBE IMPAMVU ABAGORE BAHITAMO KUVURWA N’ABAGABO, KU NDWARA ZIFATA MU MYANYA Y’IBANGA!
Mu buhamya bwatanzwe n’abagore bagaragaje ko bifuza kuvurwa n’abagabo indwara zijyanye n’imyanya ndangagitsina kuruta kubikorerwa na bagenzi babo, bagamije kwirinda agasuzuguro babikorana.
Ikindi ngo ni uko usanga aho kumva ububabare umurwayi azanye, umuganga ahita atangira kwigereranya n’uje amusanga haba mu miterere y’inyuma ku mubiri no mu magambo amubwira.
Dore zimwe mu mpamvu zituma abagore bahitamo kuvurwa n’abagabo iyo bigeze ku ndwara zifata mu myanya y’ibanga.
1. Gutinya kunengwa na bagenzi babo
Hari abagore benshi bagaragaje ko batinya kwiyambura imyambaro imbere y’abagore bagenzi babo, kugira ngo batagira ibyo babagaya. Ikindi ngo bitewe nuko mu bantu b’igitsina kimwe usanga akenshi umwe yigereranya ku wundi n’abagore banga kuvurwa na bagenzi birinda kugwa muri uyu mutego.
2. Abagabo bumva abagore vuba
Abagabo ngo bumva vuba iyo abagore barimo kubabwira ibijyanye n’uburwayi bwabo, mu gihe abagore bo ngo usanga barangwa no kubaza ibibazo byinshi cyane.
Abagore bavuga ko iyo umugore uvura indwara z’abagore akuvuye ngo aguha inama yihereyeho cyangwa se yitangaho ingero, ibyo bigatuma batabishyikiraho kuko baba bashaka udafite aho abogamiye.
3. Abagabo bariyoroshya
Indi ngingo ituma abagore bahitamo kuvurwa n’abaganga b’abagabo igihe bafite ibibazo by’imyanya y’ibanga ngo ni uko usanga baca bugufi cyane iyo bagiye kubakorera ibizamini ku gice cy’imbere.
Iyo rero ngo umugabo agiye gukora icyo kizamini agaragaza ukwicisha bugufi no kwihanganisha umurwayi kuko hari ubwo ababara kurenza uko abagore babyitwaramo kuri bagenzi babo.
4. Abagabo bagira ibanga
Abagore ngo batinya ko bagenzi babo igihe babavuye indwara z’imyanya myibarukiro bashobora kubiganiriza bagenzi babo bitewe nuko bakunda kuvugagura.
Mu buhamya bwe, umugore umwe yagaragaje ko uburyo yitaweho n’umuganga w’umugabo n’uw’umugore bitandukanye cyane.
Yagize ati “Nari mfite umuganga uvura indwara z’abagore, yanyitagaho mu buryo bwa kinyamwuga, akankurikirana uko mbyifuza kandi nzi neza ko n’abandi baganga b’abagabo ariko bitwara ku barwayi ku kigero cya 99,9%. Nyuma nagize abaganga babiri b’abagore bankurikirana ariko nta numwe nakunze muri bo.”
Abahanga mu by’ubuvuzi bagaragaza ko atari ihame ntakuka ko abaganga b’abagore bafata bagenzi babo nabi ugereranyije n’abagabo,
kuko hari n’abo usanga babyitwaramo neza bakakuvura kandi ugakira, kandi ntibanamene ibanga ryawe, kuko aba ari ibanga ry’akazi aba agomba kubika!
Niba hari ubundi busobanuro mukeneye twiteguye kubafasha. Murakoze!
Reposted & Dr. P. Mupenzi Mwiza
Group Ubuzima-Ubuvuzi-Inama
.


text:
Rwanda : “Utazi gukorera make ngo ayacunge na menshi ntiyayacunga†– Guverineri w’Intara y’Amajyepfo
Ubwo guverineri w’Intara y’amajyepfo, Alphonse Munyantwari yasuraga ahakorerwa amaterasi y’indinganire mu murenge wa Rwabicuma mu karere ka Nyanza tariki 25/07/2012,  yasize asabye abaturage bo muri ako gace kimwe n’abandi baturage baje kuhashakira imirimo baturutse mu tundi turere tw’igihugu kumenya gucunga neza amafaranga bahembwa birinda kuyasesagura.
Mu kiganiro guverineri w’intara y’amajyepfo AlphonseMunyantwari yagiranye nabo baturage cyibanze ku kubagira inama y’uburyo bashobora gucunga amafaranga bahembwa ndetse akanabagirira akamaro.
Bumwe mu buryo abo baturage bakoresha kugira ngo biteze imbere nk’uko babigiriwemo inama na Alphonse Munyantwari, Guverineri w’Intara y’amajyepfo ni ugucunga amafaranga bahembwa birinda kuyarira kuyamara ngo ni uko ari make.
Muri abo baturage hari abatangira akazi kabo saa moya za mu gitondo bataha saa sita z’amanywa bagahembwa 1000 ariyo sbita simple n’abandi biganjemo urubyiruko bagifite ingufu bataha saa kumi bagahembwa 2000 aribyo bita double mu mvugo yabo.
Ku bwe Guverineri w’intara y’amajyepfo asanga nta mafaranga make abaho ahubwo biterwa n’uburyo umuntu yayakoresheje. Yabivuze muri aya magambo: “ Umuntu utazi gukorera amafaranga make ngo ayacunge neza na menshi ntiyayacungaâ€
Yakomeje avuga ko  nk’urugero umuntu ukorera umushahara w’ukwezi igihe yahembwe agomba kugira ayo yikenuza ariko akagira n’andi mafaranga yizigamira kugira ngo ashobore kumugoboka mu ngorane zitandukanye zamuzaho zitunguranye.
Muri mwe ntihakagire ujya guhembwa kuri banki cyangwa ku kigo cy’imali iciriritse ngo asabe ko amafaranga ari konti ye yose bayamuha. Mu mvugo ya guverineri w’Intara y’amajyepfo Alphonse Munyentwari yagize ati: “ Kujya guhembwa kuri banki uti mumpe ariho yose wataha ukayatsinda mu kabari nta terambere ushobora kugeraho kuko uba urimo kurya utibaza uko ejo bizameraâ€
Guverineri w’amajyepfo y’u Rwanda yabwiye abo baturage bo mu murenge wa Rwabicuma yasanze mu materasi y’indinganire bakorera amafaranga ko niba umuntu ahembwa amafaranga ibihumbi 20 ku kwezi nibura agomba kwikenuza mu bihumbi 15 ariko akagira nk’ibihumbi 5 bisigara by’ubwizigame kugira ngo yose atayarira kuyamaraho nk’umuntu udafite icyererekezo cy’iterambere.
Inama guverineri Munyentwari Alphonse agira abo abaturage hari bamwe muri bo barangije kuyigira iyabo bakarya banizigamira ku buryo bamaze kwigurira amasambu, inka kimwe no kuvugurura inzu zo kubamamo bahozemo zidasobanutse nk’uko Nkurunziza Philbert umuhuzabikorwa w’umushinga wa LWH ukoresha abo baturage mu materasi y’indinganire abihamya kimwe na bamwe muri abo babibwiye umuyobozi w’’intara.
Bizimana Bernard ni umwe muri abo baturage avuga ko amafaranga avuna muri uwo mushinga yamuteje imbere ati “ Ntawashidikanya ko uyu mushinga wadufashije kuko uraduhemba kandi n’amaterasi y’indinganire twakoze nitwe tuyabyaza umusaruro duhingamo ibihingwa bitandukanyeâ€
Abaturage b’umurenge wa Rwabicuma bakora mu materasi y’indanganire banagaragarije guverineri w’intara y’amajyepfo mu ndirimbo bamuririmbiye ko intego y’umushinga wa LWH yagezweho kuko bamwe muri bo ubafasha kwihaza mu biribwa ndetse bagasagurira n’amasoko.
Uyu mushinga wa LWH ukorera muri Minisiteri y’ubuhinzi n’ubworozi mu karere ka Nyanza uhafite abaturage bagera ku bihumbi 2500 ukoresha mu materasi y’indinganire kandi urateganya no kubongera bakagera ku bihumbi 6 kugira ngo ibikorwa byawo birusheho kwihutishwa.


text:
Gatabazi Jean Marie Vianney, Chairman w’Umuryango RPF Inkotanyi mu Ntara y’Amajyaruguru akaba n’umuyobozi w’iyo ntara, arahamagarira abanyamuryango ba RPF kubakira ku ndangagaciro z’uwo muryango baharanira iteka kuba intangarugero mu byo bakora byose.
Ni ubutumwa Chairman Gatabazi yatangiye mu Karere ka Musanze mu Ishami rya Kaminuza y’u Rwanda ryigisha ubuvuzi bw’amatungu(CAVM-Busogo), ku mugoroba wo kuri uyu wa Kane tariki ya 30 Ugushyingo 2017, ubwo yaganirizaga urubyiruko rushamikiye ku muryango RPF-Inkotanyi.
Yagize ati “RPF Inkotanyi ni umusingi uyoboye u Rwanda; igomba kubaho, na Yesu naza tuzajyana! Mugomba kwiyoroshya kuko nta muntu ukomeye kurusha RPF, iyo wikomeje irakugonda.”
Mu mbwiraruhame ya Chairman Gatabazi, yakomeje asaba urubyiruko rwo mu Karere ka Musanze rushamikiye ku muryango RPF-Inkotanyi guhora rurangwa n’indangagaciro za RPF aho ruri hose ari nako ruharanira guteza imbere igihugu.
Ati “Iyo wakakiriye agakiza ka RPF urakagendana aho uri hose, ntugomba kuba umunyamuryango ku manywa ngo nijoro ubireke, ugomba guhora uri we.”
Urubyiruko rwo mu Karere ka Musanze rushamikiye ku Muryango RPF-Inkotanyi ruhuriza ku kuvuga ko bashingiye ku mahirwe bafite, mu byo bakora nabo bagomba kugera ikirenge mu cya bakuru babohoye u Rwanda, urwo rubyiruko rukaba rwemeza ko rwiyemeje gusigasira ibyagezweho no kubirinda.
Fred Karegeya, Chairman w’umuryango RPF Inkotanyi muri CAVEM-Busogo, yagize ati “Buri wese yagira uruhare mu iterambere ry’igihugu, nkatwe tugomba gukora ibishoboka byose tugateza imbere ubuhinzi kuko ayo mahirwe arahari kandi dufite n’ubumenyi.”
Uwiragiye Floride we agira ati “Mbere na mbere turi imbaraga z’igihugu, icyo mbona nk’isomo mu muryango RPF ni umutekano, ibyagezweho ni inkingi yo gukomeza gushaka iterambere kandi naryo rishingira kuri uyu mutekano”
Umuryango RPF Inkotanyi ukomeje imyiteguro yo kwizihiza isabukuru y’imyaka 30 umuze uvutse izizihizwa muri uku kwezi k’Ukuboza 2017.
Twitter: @Umurengezis


text:
Urukundo rwanyu rwe kugira uburyarya. Mwange ibibi urunuka muhorane n’ibyiza – Abaroma 12:9
Urukundo rwiganje mu bantu muri iyi minsi ni rushingiye ku bintu. Ku rubyiruko; mbere y’ uko umukobwa cyangwa umusore abwira mugenzi we ko amukunda; hari uwo usanga abanza yamenya niba afite akazi, ahembwa gute ?, afite indi mitungo ku ruhande, n’ ibindi. Mbese bigasa n’aho hagamijwe inyungu z’ ibintu kurusha ko ari urukundo ruva mu mutima.
Abakristo ntibakwiye kurangwa n’ urukundo rwuzuye uburyarya. Umukristo akwiye kugira urukundo ruva ku Mana, rutarimo imibare cyangwa ngo rube rugamije inyungu z’ ibintu runaka. Umukristo akwiye kurangwa n’ urukundo rutera kugirira neza umuntu, atagamije kumwungukaho.
Hari imirimo Pawulo yagaragaje mu rwandiko yandikiye Abaroma (Abaroma 12: 9-21). Ni imirimo y’ urukundo, ni imirimo ukorera umuntu utagamije ko hari icyo azakumarira. Si urukundo wereka uwo mudahuje igitsina, ufite ibyo umurarikiyeho, utishoboye ushaka kubishimirwa, cyangwa umwanzi wawe umwereka ko umuruta.
"Urukundo rurihangana rukagira neza, urukundo ntirugira ishyari, urukundo ntirwirarira, ntirwihimbaza, ntirukora ibiteye isoni, ntirushaka ibyarwo, ntiruhutiraho, ntirutekereza ikibi ku bantu, ntirwishimira gukiranirwa kw’abandi ahubwo rwishimira ukuri, rubabarira byose, rwizera byose, rwiringira byose, rwihanganira byose" 1 Abakorinto 13: 4-7.
Ijambo ry’ Imana , uretse kudukangurira kugira urukundo rutaryarya; ridushishikariza no kujya twibuka gusabira imigisha abaturenganya. Ni ibintu byoroshye kubivuga ariko bisa n’ ibigoye kubishyira mu bikorwa. Nyamara Imana yacu ntiyabidutegeka izi ko bidashoboka. Imana izi ko ari byo bitugirira umumaro. Kandi imbaraga zo kubishobora zitangwa na yo; ariko nibura tudukwiye kuba dufite ubushake.
Iyo utanze imbabazi uba utuye umutwaro. Mukristo, aho uri hose ikibi ntigikwiye kukunesha ahubwo ukwiye guhora uneshesha ikibi icyiza. Abaroma 12:21. Iyi ni intwaro ikomeye yo kunesha Satani. Nuyikoresha neza izagufasha kunesha ibyananiye benshi. Kandi kuko Imana iri mu ruhande rwawe izabigufashamo.


text:
1) Mbese birashoboka ko umuntu yakwiyanga? Niba bidashoboka se, uwiyahura abiterwa n’iki?
Igisubizo: Nta muntu wiyanga, ahubwo ashobora kwiganyira uko ari bitewe n’ibyo yifuza, bikaba byamuviramo no kwigirira nabi. Kwiyahura si ukwiyanga, kuko muri kamere ya muntu kwikunda biza imbere. Ahubwo uwiiyahura abiterwa n’ibibazo biba byamurenze, agahitamo gupfa mu kimbo cyo kubaho mu mibabaro cyangwa mu gahinda. Ijambo ry’Imana ribivuga neza: Abefeso 5:29, “kuko ari nta muntu wakwanga umubiri we, ahubwo yawugaburira akawukuyakuya nk’uko Kristo abigirira Itorero”.
2) Mbese kwiyahura ni icyaha?
Igisubizo: Kwiyahura ni icyaha kuko uwiyahuye aba yishe umuntu (kwiyica); kandi imibiri yacu ari urusengero rw’Imana. Nuko rero, urusengero rw’Imana rukwiye kubahwa. Ni cyo gituma n’umuntu wese urya cyangwa unywa ibintu bidafitiye umubiri akamaro ahubwo biwangiza, abikora abizi (nkana) kandi abishaka, ntibizabura kumubera icyaha kuko urusengero rw’Imana rukwiye kubahwa. Bibiliya ibisonura neza:
1 Abakolinto 3: 16-17, “Ntimuzi yuko muri urusengero rw’Imana, kandi ko Umwuka w’Imana aba muri mwe? Umuntu utsemba urusengero rw’Imana, Imana izamutsemba kuko urusengero rw’Imana ari urwera, kandi urwo rusengero ni mwe.”
3) Mbese iyo umuntu yitanze akabura ubuzima bwe cyangwa akabuhungabanya ntaba akoze icyaha kuko imibiri yacu ari urusengero rw’Imana?
Igisubizo: Kwitanga bitandukanye no kwiyahura; uwitanga abiterwa n’urukundo, naho uwiyahura abiterwa n’ibibazo. Kuba uwitanga nawe ubuzima bwe buhungabana cyangwa akabubura, icyo si ikibazo kuko kwitanga bitabayeho, icyo gihe n’ubundi hari ubuzima bwahungabana cyangwa bugatakara. Mbese si byiza kuba Kristo yarahisemo gupfa ari umwe tukarokoka turi benshi?
4) Mbese abiyahuzi bica abantu, ibyo bakora na byo ni ubutwali?
Igisubizo: Uruhande rumwe, abiyahuzi bashobora kwitwa intwali: igihe ibyo bikorwa by’ubwiyahuzi babikora mu rwego rwo kwitangira abarengana; ariko babikoze kubera izindi mpamvu byababera icyaha.
Evangelist Munyeshyaka Jean Paul


text:
Mu rwego rwo kuzamura Ikoranabuhanga mu Karere ka Gicumbi, Akarere kiyemeje kuzamura gukoresha ICT n’igikoresho mu mitangire myiza ya serivise, ndetse no guhanahana amakuru hifashishije. Muri rusange ICT mu karere ka Gicumbi ikubiye muri bimwe mu bikorwa bikurikira:
INTERNET
Mu gihe igihugu gishyira ingufu mu bijyanye n’ikoranabuhanga hashingiwe kuri internet, Akarere ka Gicumbi ntikatanzwe n’ikoreshwa rya Internet haba ku karere ndetse n’Imirenge. Kuri ubu, Akarere gakoresha internet ya Fiber optic, kakaba gafite bandwith ya 5 MB ndetse na Internet ya 4G, Imirenge igize akarere ikoresha ‘internet’ ya za modem ndetse na Internet zikoresha na “telephone’.
ICT INFRASTRUCTURES
Akarere gafite ibikoresho bitandukanye nka Servers, Computers (Desktops & Laptops) , UPC, Printers, Photocopiers, Scanners, Air Conditions, Switches na Access points bikaba bikurikiranwa (‘maintenance’&‘reparation’) umunsi ku munsi.
VIDEO CONFERENCE
Hagendewe ku byifuzo byo gukora inama zihuza Uturere na za Ministeres hadakozwe ingendo zitandukanye, Akarere ka Gicumbi gafite icyumba cya Video Conferences gifasha kwitabira inama zitandukanye zihuza Local Government na Central government.
DOCUMENT TRACKING SYSTEM
Nk’uko imyanzuro ya GAKO retrait yasabye ko Uturere twose tugira uburyo bwo kumenya uko inzandiko zigenda zihererekanywa,
Akarere ka Gicumbi kashyizeho “E-tracking system or E-mboni” ikaba ari porogaramu ifasha kumenya uko inyandiko zinjira zigera kubo zigenewe bidatwaye igihe kirekira. Ibi byoroshya akazi kandi bigatuma n’amabaruwa asubizwa mu gihe kitarambiranye.
WEBSITE
Akarere ka Gicumbi gafite urubuga (www.gicumbi.gov.rw) rufasha gukwirakwiza amakuru aba yabereye mu mirenge itandukanye bityo inkuru ikabasha gukwirakwira hose. “Website” kandi ijyaho inyandiko zitandukanye nk’izijyanye n’Imihigo, Budget, Imyanzuro y’inama njyanama n’izindi.
CALL USER GROUP (CUG)
Akarere ka Gicumbi koroheje uburyo bwa “communication” mu rwego rwo guhanahana amakuru nta kiguzi, kuri ubu CUG y’akarere ihuza abakozi b’Akarere, Imirenge, Utugali Imidugudu, Ibigo by’amashuri, ibitaro n’abandi bakaba babasha guhamagarana ku buntu.
VILLAGE KNOWLEDGE HUB (VKH ) na SERVICE ACCESS POINTS(SAPs)
Mu Karere ka Gicumbi hamaze kubakwa ibyumba mpahabwenge bisaga bitani(4). Mu Mirenge ya Byumba, Kageyo, Mukarange na Miyove. Hari kandi n’ibyumba bitangirwamo serivisi z’Irembo mu Mirenge ya Bwisige, Bukure, Muko, Nyamiyaga, Rutare, Manyagiro, Cyumba, Rubaya na Kaniga.


text:
Abajijwe impamvu Serge Iyamuremye ari we yatoranyije bagakorana indimbo, yavuze ko Serge ari inshuti ye cyane ukongeraho no kuba ari umuhanzi w'umuhanga. Yagize ati: "Serge ni inshuti yanjye by'umwihariko, nakoranye nawe kuko hari projects nyinshi duhuriramo. Uretse ko ari n'umuhanga. Resultat nari nkeneye mu ndirimbo yanjye ni we wari undi hafi ashobora kuyingezaho."
Umuraperi Regis Hat
UMVA HANO 'NI RYARI' YA REGIS HAT FT SERGE
Ku bijyanye n'ubutumwa bukubiye muri iyi ndirimbo yise 'Ni ryari', Regis Hat yabwiye Inyarwanda.com ko yanditse iyi ndirimbo kubera ibihe bikomeye yari arimo, abaza Imana igihe izamusibiriza na cyane ko yari amaze gutegereza igihe kirekire. Yavuze kandi ko harimo ubutumwa buhanura abakristo baza mu rusengero nk'abantu baje guhaha aho kuzanwa no kumva amagambo y'Imana. Muri iyi ndirimbo, Regis Hat hari aho agera akabwira Imana ko atayifata nka Supemarket,ahubwo ko ayibaza igihe azasubirizwa na cyane ko afite kwizera guhagije ko ibyo yabwiwe bizasohora. Yagize ati:
Ni ryari, irenze kuba indirimbo kuko ni isengesho nari ndimo mbwira Imana ndi mu kibazo kindemereye nisanga ntagifite amagambo yo kuvuga uretse NI RYARI? Ariko nkarangiza ntitotombera Imana ahubwo ntanga ubutumwa mwumva mu nyikirizo y'iyi ndirimbo ku bakristo bose. Mbwira Imana ngo "Ntabwo uri Forex, sinjye for exchange ntabwo uri Nakumatt, Christian supermarket ariko sometimes ndibaza nti 'Nzagerwaho ryari?'" Abakristo benshi b'iki gihe, twahinduye guterana cyangwa gukurikira Kristo nk'abaza guhaha ariko twakagombye kubaho dukurikira Kristo ubwo atari ugukurikira umugati atanga.
UMVA HANO 'NI RYARI' YA REGIS HAT FT SERGE


text:
Iki gikorwa cyabaye kuri uyu wa Gatandatu nyuma y’umuganda rusange wa buri kwezi, wahuje abaturage bo muri iyi mirenge, abayobozi bo mu nzego z’ibanze, abakozi bo muri Tigo, abashinzwe umutekano ndetse n’abayobozi b’akarere.
Nyiramabaraza Dative, umuturage utuye mu Mudugudu wa Rukingo, Akagari ka Murago mu Murenge wa Gataraga waganiriye na IGIHE yishimiye ubu bufasha yahawe bwo kwishyurirwa mituweli avuga ko izamufasha kwivuza neza kandi ku gihe.
Yagize ati “ Nishimiye cyane kuba nahawe mituweli, nari narabuze ubushobozi, mpora nibaza ndamutse nkoze nk’impanuka uburyo nabyitwaramo ariko ndashimira Tigo yanyibutse. Ubu nanjye nizeye ko umwana wanjye aramutse arwaye namujyana kwa muganga akivuza neza nta kibazo.”
Umunyamabanga Nshingwabikorwa w’Umurenge wa Gataraga, Ruberwa Roger yatangaje ko bishimye cyane inkunga yagenewe abaturage kuko izabafasha mu rugamba rwo kwesa imihigo.
Yagize ati “Twishimiye cyane ubufasha Tigo yaduhaye bwo kugurira mituweli abaturage 410. Iki gikorwa kizatuma abaturage bashobora kwivuza ku buryo bizadufasha no kwesa imihigo kugera ku 100%.Turashishikariza n’abandi bafatanyabikorwa bacu kurushaho kugera ikirenge mu cya Tigo kugira ngo tuzagere ku ntego yacu aho abaturage bose bazaba bafite mituweli.”
Ruberwa atangaza ko bishimira intambwe imaze guterwa mu gutanga umusanzu w’ubwisungane mu kwivuza.
Ati “Umwaka ushize twageze kuri 84% mu kugira mituweli, ubu dufite 60% kandi twizeye ko bizagenda neza."
Umunyamategeko wari uhagarariye Tigo muri iki gikorwa, Sandra Cyamweshi yashimangiye ko ibi bikorwa biri mu rwego rwo kurushaho kwegera abakiliya babo no kwifatanya n’Abanyarwanda muri gahunda ziteza imbere igihugu.
Yagize ati “Tigo ntikora ibijyanye n’itumanaho gusa ahubwo dutera inkunga ibikorwa byose bishimangira ndetse bigateza imbere igihugu. Twaganiriye n’abayobozi b’Akarere ka Musanze batubwira ko muri iyi Mirenge harimo ikibazo cy’abaturage badafite mituweli, dufata icyemezo cyo kuzibagurira. Iyi nkunga ituruka mu bakozi na Tigo nk’ikigo kugira ngo bereke abafatanyabikorwa babo ko bahari, bari kumwe kandi babitayeho.”
Abaturage batuye mu mirenge ya Gashaki na Gataraga bagaragaje ibibazo by’ubushoreke biri ku isonga y’ibituma bakena bitewe no kugira abana benshi, rimwe na rimwe bikabagora no kubishyurira ubwisungane mu kwivuza.


text:
Nyuma y’igihe gito tubagejejeho serivisi za restaurant nshya yitwa Enjoy Restaurant iherereye ibumoso mu rubavu rw’isoko rya Nyarugenge itandukanye n’izindi wari uzi muri uyu mujyi, ubu noneho babashyiriyeho Promotion idasanzwe aho uyigana wese yongezwa ikinyobwa cyangwa isosi y’isambaza.
Nyuma y’igihe gito tubagejejeho serivisi za restaurant nshya yitwa Enjoy Restaurant iherereye ibumoso mu rubavu rw’isoko rya Nyarugenge itandukanye n’izindi wari uzi muri uyu mujyi, ubu noneho babashyiriyeho Promotion idasanzwe aho uyigana wese yongezwa ikinyobwa cyangwa isosi y’isambaza.
Nyuma y’izina ryiza “Enjoy Restaurant” n’amafunguro meza kandi atandukanye arimo nk’aho wakoresha ubugali n’isambaza, ifi, urukwafu, indyo za Kinyarwanda na za burusheti ziryoshye kandi ku giciro gihendutse , ubu ho babazaniye Promotion ku muntu wese ubagana kuko nyuma yo kurya, mu ijwi ry’abakobwa beza babaza niba ushaka ka maseduwani cyangwa agasosi k’isambaza.
Agashya rero ni uko mu rwego rwo kubagezaho Serivisi nziza ubu bagufasha gutegura ubukwe, n’ibirori bitandukanye kandi bakagusanga aho utuye hose. Akarusho ubu batangije gahunda yo kugezaho buri wese amafunguro yibereye mu kazi adashaka kwirirwa yicwa n’izuba ngo arajya kurya, icyo usabwa ni ukubibamenyesha gusa maze mu kanya nk’ako guhumbya amafunguro meza bakayakugezaho.
Kuhamenya biroroshye kuko iyo ugeze ku isoko rya Nyarugenge umanukira ibumoso mu rubavu bw’isoko wahindukira ibumoso bwawe hari inzu ifite amarangi y’umweru n’icyatsi kibisi yanditseho Enjoy Restaurant. Ni Karibu!
Imirasire ubwanditsi


text:
Ibi ni ibintu 5 bikunze kuba mu ngo bikabangamira kugubwa neza mu rugo iyo abahuye nabyo batamenye uko babyitwaramo neza. Ingo zose zihangana na byibura kimwe muri byo cyangwa se byinshi, haba bakibana cyangwa se bamaranye imiinsi. Bikaba ari byiza ko abagiye gushakana baba babizi baranaganiriye uko babyitwaramo.
Ibyo bintu ni ibi :
Kudahuza : buri bantu babiri babana bagomba kumenya uko bahuza kuko baba bafite imyumvire, uburere n’amateka atandukanye. Bisaba kubikorera kugirango bagera ku rwego bumvikana neza.
Imirebere y’isi : nabyo ni ngombwa kubimenya no kubivuga mbere kuko umwe ashobora kuba ashaka kuba mu kindi gihugu, undi atabishaka cyangwa se umwe ashaka inzu undi ashaka imodoka bikaba byatera amakimbirane. hano bisaba kp abantu bataganzwa n’isi ngo bashake kwigana abandi
Ibintu biba bitunguranye : uburwayi bw’umwe mu bashakanye cyangwa kurwaza umwana, ibyago bindi, ubushomeri, kubura urubyaro n’ibindi byaza bitateguwe.
Kurutisha urugo indi gahunda urugo ntirwitabweho : ibi bishobora guterwa n’ingeso mbi umwe mu bashakanye agira nko gusinda, guca inyuma,… cyangwa se gutwarwa igitugu n’ikindi kintu yaba akazi, incuti, n’ibindi umuntu aba atabasha kwigobotora bimutwara umwanya urenze ukwiriye ku buryo haza ikibazo mu rugo
Kwikunda : aha bigaragara buri wese mu bashakanye adashaka kwitangira mugenzi we ,buriwese akaba nyamwigendaho.
Birashoboka ko urugo rwaca muri bimwe muri ibi bibazo kandi rugasigara rwemye, gusa bisaba kubikorera no kuba abashakanye bafite urufatiro rukomeye rw ‘urugo rwabo.
Ibintu 5 bihinyuza ingo zose
Ibi ni ibintu 5 bikunze kuba mu ngo bikabangamira kugubwa neza mu rugo iyo abahuye nabyo batamenye uko babyitwaramo neza. Ingo zose zihangana na byibura kimwe muri byo cyangwa se byinshi, haba bakibana cyangwa se bamaranye imiinsi. Bikaba ari byiza ko abagiye gushakana baba babizi baranaganiriye uko babyitwaramo.
Labels: umuryango


text:
ISOMO RYA MBERE
Isomo ryo mu ibaruwa yandikiwe Abahebureyi (Heb 8, 6-13)
Bavandimwe, 6ubu ngubu Umuherezagitambo wacu mukuru yeguriwe umurimo uruta cyane uw’abandi baherezabitambo bakuru, kuko ari umuhuza w’lsezerano rishingiye ku byiza bihebuje, biruse ibyari byarasezeranywe mbere. 7lyaba Isezerano rya mbere ryarabaye indakemwa, ntiriba ryaragombye gusimburwa n’irya kabiri. 8Kuko Imana yabatonganyije igira iti «Ngaha iminsi igiye kuza, uwo ari Nyagasani ubivuga, maze nzagirane Isezerano rishya n’inzu ya Israheli n’inzu ya Yuda; 9atari nk’isezerano nagiranye n’abasekuruza babo, umunsi mbafata ikiganza ngo mbakure mu gihugu cya Misiri. Kubera ko batakomeje isezerano ryanjye, nanjye narabitaruye, uwo ari Nyagasani ubivuga. 10None ngiri Isezerano nzagirana n’inzu ya Israheli nyuma y’iyo minsi, uwo ari Nyagasani ubivuga: “Nzashyira amategeko yanjye mu bwenge bwabo, maze nyandike mu mutima wabo; nzababera Imana, na bo bazambere umuryango.” 11Maze he kuzagira uwongera kwigisha mugenzi we, cyangwa ubwiriza umuvandimwe we ati “Umenye Nyagasani”, kuko bose bazaba banzi kuva ku muto kugeza ku mukuru. 12Kuko nzabababarira ubuhemu bwabo bwose, maze ibicumuro byabo sinongere kubyibuka.» 13Kuvuga rero «Isezerano rishya », ni uko irya mbere Imana iba irigize impitagihe; ikibaye kandi icya kera n’igisazira kiba kigiye gushiraho.
ZABURI (Zab 85 (84),8.10,11-12,13-14)
Inyik/ Impuhwe n’ubudahemuka byarahuriranye.
Uhoraho, twereke impuhwe zawe
Kandi uduhe agakiza kawe.
Koko ubuvunyi bwe buba hafi y’abamutinya,
Kugira ngo ikuzo rye rigume mu gihugu cyacu.
Impuhwe n’ubudahemuka byarahuriranye,
Ubutabera n’amahoro birahoberana.
Ubudahemuka buzamera busagambe ku isi,
maze ubutabera bubururukireho buva mu ijuru.
Uhoraho ubwe azabaha ihirwe,
maze isi yacu izarumbuke imbuto.
Ubutabera buzamugenda imbere,
n’intambwe ze zigaragaze inzira.
IBANGONDIRIMBO RIBANZIRIZA IVANJILI (Hish 21, 3.14)
Alleluya Alleluya.
Dore Ingoro y’Imana mu bantu:
inkike zayo zubatse ku mfatiro cumi n’ebyiri,
zanditseho amazina y’intumwa cumi n’ebyiri za Ntama.
Alleluya.
IVANJILI
+ Amagambo yo mu Ivanjili ntagatifu uko yanditswe na Mariko (Mk 3, 13-19)
Muri icyo gihe, 13Yezu azamuka umusozi maze ahamagara abo yishakiye ubwe, baramusanga. 14Abashyiraho ari cumi na babiri kugira ngo babone na we, kandi ngo abatume kwamamaza Inkuru Nziza, 15abaha n’ububasha bwo kwirukana roho mbi. 16Abo ni Simoni ari we yahimbye izina rya Petero; 17na Yakobo mwene Zebedeyi, na Yohani umuvandimwe we, ari bo yahimbye irya “Bowanerigesi”, bikavuga bene inkuba; 18na Andereya, Filipo, Baritolomayo, Matayo, Tomasi, Yakobo mwene Alufeyi, Tadeyo, Simoni umunyeshyaka, 19na Yuda Isikariyoti wa wundi wamugambaniye.


text:
URUPFU RWA PASTEUR ET EVANGELISTE JONAS RUJOGOTI
Nshuti za Journal Minembwe, tubabajwe nokubabikira urupfu rwa Pastor Jonas Musabga RUJOGOTI wadukuwemo uyu munsi mw'ijoro ryokuwa gatatu tariki 11 z'ukwezi kwa gatutu 2015. Akaba aguye ikigali azize indwara.
Pasteur Jonas yaragize igihe kitari kinini cyane arwaye, none araruhutse asanze intwari zamubanjirije.
Zimwe muri izo ntwari bakoranye umurimo w'Imana igihe kirekire muri DRCongo ndetse no mu Rwanda, twavuga nka Pasteur RUGAGAGAZA Zakayo, na Pasteur Ednas MUGEMANYI (below in middle from left). Umva uko umwe mubagabo bakuze bumva ubutumwa bwababagabo bari ibirangirire mwivugabutumwa imulenge, uyu munsi batakiri mw'isi avuga: `` Ednas MUGEMANYI na RUJOGOTI MUSABGA Jonas bari amashyiga magatagatifu yatekerwaga inkono z'ibyokurya by'umwuka wera. Bose baratashye, bararuhutse, biseguye umutungo wabo wimukanwa ariyo mirimo yo gukiranuka. Bategereze wa munsi Kristo azahagarara mu kirere agahamagara abera abazaba bakiriho bazahindurwa base nawe bimane ingoma y'imyaka igihumbi nyuma twimane twese muri millenium y'Imana ariyo Milele.`` uwo yari Jerome Rugaruza.
Uyu mugabo yavuze ubutumwa bwiza mugihe cye. Imana yamukoreshe imuha impano yokwamamaza inkuru nziza ayivugana ubuhanga, nubumenyi nubwo atari yarize amashuri, asanzwe, ariko ari muribake bazwi kuba barigishijwe numwuka wera imulenge.
Rero, Imana ihumurize umuryango wasizwe ibegere ibiyegamize ibakomeze ibahoze nta kundi. Kandi yongere ishumbushe imulenge abandi bakozi b'Imana bazasubira mukivi cyizi ntwari zirimo gutahuka zirangije ikivi cyazo.
Turashimira Imana yari yarabadutijije kugira ngo baturere mw'ijambo ryayo.
Ev. Akim


text:
Nyamagabe: Akarere karashimwa aho kageze kesa imihigo.
Kuri uyu wa kane tariki ya 17/01/2013, itsinda rigizwe n’abantu baturutse muri minisiteri y’ubutegetsi bw’igihugu (MINALOC) n’intara y’amajyepfo ryaje mu karere ka Nyamagabe mu rwego rwo kureba uko akarere gahagaze mu mihigo y’umwaka wa 2012-2013, ibibazo bigaragaramo ndetse n’uko byakemuka, rikanatanga inama kugira ngo imihigo izabashe kugerwaho neza nk’uko akarere kayisinyiye imbere ya Nyakubahwa Perezida wa Repubulika.
Umuyobozi w’iri tsinda akaba n’umuyobozi wungirije w’ikigega gishinzwe gutera inkunga uturere n’umugi wa Kigali (RLDSF), Sibomana Saïd yatangaje ko uru ruzinduko rwabo rutagamije gutanga amanota ahubwo ari ubufatanye no kureba uko imihigo yazagerwaho 100%.
Sibomana yagize ati: “Ikigamijwe si ugutanga amanota ahubwo ni ubufatanye no kureba niba nta mbogamizi kugira ngo zimenyekane n’aho zituruka bityo zizashakirwe umutiâ€.
Sibomana yatangaje ko hari inama iri gutegurwa ku rwego rwa za minisiteri bityo imbogamizi zizagaragara muri iri suzuma ababifitemo uruhare bakazahwiturwa.
Umuyobozi w’akarere ka Nyamagabe, Mugisha Philbert atangaza uko imihigo ihagaze ku rwego rw’akarere, yatangaje ko mu mihigo 55 akarere kahize itatu gusa ariyo itaratangira harimo nko gupima umusaruro w’imyaka ndetse no guhinga ingano, ariko gahunda y’ishyirwa mu bikorwa ikaba ariko ibiteganya bityo hakaba nta kibazo kirimo.
Kugeza ubu imihigo 39 iri mu ibara ry’icyatsi bivuga ko iri hagati ya 50% na 100% harimo n’iyamaze kugerwaho 100%, imihigo 10 iri mu ibara ry’umuhondo hashyirwamo imihigo iri hagati 20% na 49%, naho imihigo itatu gusa ikaba ariyo iri mu ibara ry’umutuku ifite munsi ya 19% mu mezi atandatu ya mbere.
Sibomana wari ukuriye iri tsinda yashimiye akarere ka Nyamagabe kuba gahagaze neza mu mihigo agira ati: “ikigaragara ni uko inzira mo ari nziza kuko imihigo myinshi mumaze kuyesa. Biragaragara y’uko mu mihigo 55 iyo umuntu amaze kugera mu cyatsi mu mihigo 39 mu mezi atandatu abanza aba ageze ku rwego rwizaâ€.
Iri tsinda kandi ryatanze inama yo kunoza ihererekanyamakuru no gutanga amaraporo kugira ngo ibikorwa bakora bimenyekane kimwe mu nzego zitandukanye, gushyira ingufu mu bukangurambaga kugira ngo abaturage bose bitabire ubwisungane mu kwivuza, gushyira mu bikorwa imyanzuro y’umugenzuzi mukuru wa leta, n’ibindi bitandukanye.
Umuyobozi w’akarere ka Nyamagabe yashimiye inama akarere kagiriwe n’iri tsinda kandi aryizeza ko zizashyirwa mu bikorwa.


text:
Tariki 4 Werurwe 2017, Kigali izasusurutswa n’umuhanzi w’Umunyarwanda uri mu bahanzi bagezweho muri Uganda, witwa Ykee Benda uzwi cyane mu ndirimbo Munakampala.
Ykee, w’imyaka 26, azaba aje mu gitaramo ngarukamwaka cya Nyama Choma Extravaganza Festival gitegurwa na Hotel La Palisse y’i Nyandungu.
Uyu muhanzi yamamaye cyane ku ndirimbo Muna Kampala, ariko anafite izindi ndirimbo zizwi nka Farmer (Remix) yaririmbanye na Sheebah Karungi. Anafite izindi zirimo Eva yakoranye na Dj Slick Stuart na Dj Roja.
Uyu muhanzi wasinye amasezerano n’inzu itunganya umuziki ya Badi Music, mu kiganiro cyihariye yagiranye n’Ikinyamakuru Chano8 cyo muri Uganda, arasobanura byinshi ku buhanzi bwe.
Ykee Benda ni muntu ki?
Ykee Benda ubusanzwe yitwa Tugume Wycliffe, ni umunyarwanda uvanzemo Umugande, w’imyaka 26, Navukiye mu muryango w’abakirisitu. Nkora umuziki wibanda ku njyana za Reggae, Dancehall, Afro Beat, Ragga, RnB gusa nanga injyana ya Hip Hop.
Watangiriye umuziki ryari?
Indirimbo yanjye ya mbere nayikoze mu 2010, muri studio nto ahitwa Kireka; iyo ndirimbo yitwaga ‘Do It Again’. Iri ku mbuga nkoranyambaga. Ni indirimbo nakoranye n’uwitwa Alvin Keys ubwo twari tukiri itsinda, turirimbana turi babiri, twiga mu mwaka wa gatandatu w’amashuri yisumbuye. Naje guhagarika iby’ubuhanzi ubwo nari mbonye burse yo kujya kwiga muri Algeria nigayo kaminuza mu bijyanye Chemical Engineering nza kongera kugaruka muri Uganda mu 2015, ntangira gukora umuziki nk’umwuga.
Ubu rero warangije Kaminuza?
Yego, nagize n’amanota meza mu byo nize kuko naje mu cyiciro cya mbere. Nubwo ubu ntashobora gushyira mu bikorwa ibyo nize kuko nagiye mu by’umuziki, gusa nishimira ko mfite ayo mahirwe y’uko igihe kimwe nshobora kuzakora ibyo nigiye kuko numva ko ntazakora umuziki ubuzima bwanjye bwose.
Tubwire iby’umuziki wawe mu 2015 ukiva muri Algeria n’aho ugeze ubu?
Ni ibintu bitangaje cyane; ibyiza n’ibibi biravangavanze, ubu amafaranga atangiye kuzamo ariko mbona byose umuntu aba akwiye kubishimira Imana kuko yambaye hafi. Bikunze kubaho ku bahanzi bakizamuka. Akenshi ujya muri studio witwaje gusa amafaranga yo gukora indirimbo mu majwi, ariko unizeye ko ibyo ugiye gukora hari umuntu ushobora kubikunda. Kuri njye nahise ngira amahirwe inzu itunganya umuziki ya Badi Music is ikunda umuziki wa Ykee Benda, turasinyana. Ibihangano byanjye n’abajyanama b’umuhanzi Sheebah barabikunze nuko dukorana indirimbo, dusubiramo imwe mu ndirimbo zanjye bihita bihindura ubuzima bwanjye gutyo.
Ni izihe ndirimbo wakoze mu 2015?
Natangiye gukora umuziki mu kwezi kwa Nzeri 2015, nsohora indirimbo yo mu njyana ya Dancehall/Ragga yitwa ‘Budumbwe’ yakozwe na Andy Music. Amashusho yayo agisohoka nibwo nahise njya kwa Nessim, muri Badi Music. Naho nahakoreye indirimbo zirimo ‘Kyenkyebula’, ariko ntarayikorera amashusho nahise nkora iyitwa ‘Muna Kampala’ ihita ikundwa cyane, hamwe na ‘Farmer’ nari narakoranye na Sheebah. Ibyo byose byakozwe hagati mu kwezi kw’Ugushyingo, kuko ari yo mafaranga yonyine nari mfite narabikiye gukora indirimbo. Icyo gihe amafaranga yari yanshiranye, nta cyizere ngifite kandi nari ngifite indirimbo nziza ntarakora. Icyo nakoze nashakishije abajyanama, nuko nza kugira amahirwe mbona Badi Music bashima ibihangano byanjye duhita dusinyana amasezerano dutangira gukorana.
Wasinyanye na Badi Music ryari?
Muri Mutarama 2016.
Ko uri umukirisitu kuki uririmba indirimbo z’Isi?
Nkora indirimbo z’Imana, iyo ndirimbo Gospel iba irimo. Kandi ikindi imyumvire yanjye kuri Bibiliya na Yesu Kristo ni ku mutima, ari nayo mpamvu yicishije bugufi akaza gupfa kubera ibyaha byacu.ni nk’umuntu ufungura iduka agacuruza. Nanjye ndi gucuruza ibyo nkora. Buri gitondo n’ijoro ndasenga Yesu Kristo nkamusaba ko yampa undi munsi ukurikiyeho, kandi nkumva ko nta cyaha mfite ku mutima.
Urifuza kugera he mu muziki wawe?
Mu myaka itanu guhera ubu ndifuza kugera kure ku buryo uzaza avuye hanze azavuga ati ‘Ykee Benda ni umwe mu bahanzi bakomeye muri Afurika. Wenda reka nihe nk’indi myaka ine iri imbere, kuko maze umwe mu muziki. Hari byinshi byo kwiga, nkarebera ku bandi bahanzi bo hirya no hino.
Ni iki wumva wazajya uhora wibukirwaho mu muziki?
Numva nazajya nibukwa nk’umuhanzi wahagarariye umuziki. Nifuza kutitwa wa muhanzi uri imbere y’abandi. Ndakubwiza ukuri umunsi umwe hari uzavuga ko ndi uwa mbere ariko icyo sicyo ngamije. Njye numva ngamije gukora ku buryo umuziki ukura, kandi nkabyishimira, ku buryo nanabona abandi bahanzi beza baje nkababwira nti ‘nimuze, dukore iyi ndirimbo.’
Uretse umuziki, ni iki kindi ukora?
Urebye ahanini ni umuziki gusa, ariko nifuza kuba umuhinzi. Atari umwe wirirwa mu murima ariko ubu ntibiraba. Numva nazanagira Sosiyete yanjye ikora ibijyanye n’iby’amahirwe mu byo gutombora mu mikino (sports betting), numv abishimishisha.
Ni irihe jambo ubwira abakunda ibihangano byawe?
Nifuza kujya ku mavi ngashimira buri wese wamfashije kugeza kure umuziki wanjye; harimo aba Djs, itangazamakuru n’amateleviziyo. Mwese abankunze kuva nkora indirimbo ya mbere ‘Budumbwe’ mwarakoze, byabaye byiza.


text:
Gasabo: Imidugudu izakemura burundu ikibazo cy’abatuye mu manegeka
Ubuyobozi bw’Akarere ka Gasabo buvuga ko bwateguye gahunda ndende yo gutuza abantu mu midugudu, hagamijwe gukemura burundu ikibazo cy’abatuye mu manegeka.
Byavugiwe mu kiganiro bamwe mu bayobozi b’aka karere bagiranye n’abanyamakuru kuri uyu wa 4 Ugushyingo 2016.
Cyari kigamije kugaragaza uko imihigo y’umwaka ushize yagenze ndetse n’aho iy’uyu wa 2016-2017 igeze ishyirwa mu bikorwa.
Umuyobozi wungirije w’Akarere ka Gasabo ushinzwe Ubukungu n’Iterambere, Mberabahizi Rémond Chrétien, avuga ko imihigo y’uyu mwaka izita cyane ku gukura abantu mu manegeka.
Yagize ati “Turi gukora imidugudu mu karere kose. Abo bigaragara ko nta bushobozi na buke bafite bo mu cyiciro cya mbere bazahabwa inzu.
Abafite ubushobozi buciriritse bazahabwa ibibanza n’ubundi bufasha naho abishoboye bahabwe ibibanza biyubakire”.
Uyu muyobozi avuga ko bateguye mu karere kose imidugudu 31 irimo ibibanza bisaga ibihumbi 29, bikaba biteganyijwe ko aha hose abantu bazajya kuhatura haragejejwe ibikorwa remezo.
Ibi ngo bizatuma abari mu manegeka bihutira kuyavamo kuko bazaba bagiye gutura heza.
Umuyobozi w’Inama Njyanama y’Akarere ka Gasabo, Dr Jeannette Tuyisenge, avuga ko buri gihe igenamigambi rikorwa ku nyungu z’umuturage.
Ati “Ibyo akarere gakora cyangwa igihugu muri rusange biba bigamije guteza imbere umuturage.
Iyo hari ibyagombaga gukorwa biri mu igenamigambi ntibigerweho, umuturage ntakumve ko byirengagijwe ku bushake kuko hari ubwo biterwa n’ingengo y’imari iba idahagije”.
Avuga ko icyo umuturage agomba gukora ari ukwibutsa ibitarakozwe kandi byari ngombwa, bityo bigashyirwa mu igenamigambi ry’umwaka ukurukiyeho.
Ubuyobozi bw’Akarere ka Gasabo buvuga ko imihigo y’uyu mwaka w’ingengo y’imari wa 2016-2017, igeze ku gipimo cya 30% ishyirwa mu bikorwa kandi ngo babona aho bageze hashimishije.
Akarere ka Gasabo ni ko kabaye aka mbere mu gihugu cyose mu kwesa imihigo y’umwaka w’ingengo y’imari wa 2015-2016 aho kagize amanota 81.2%.
Abayobozi bako bavuga ko uyu mwanya kagomba kuwugumana ari yo mpamvu ngo barimo gukora cyane.
Ibitekerezo ( 1 )
Byari kuba byiza iyo munatubwira abazimurwa ku ikubitiro naho bazatuzwa , mukatubwira ni igihe iki igikorwa kizatangirira kugirango abo batuye mu Amanegeka babe bitegura.